
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«24» кастрычніка 2023 г.
	№ 151
	   г. Масква




Аб сертыфікаце забеспячэння выканання абавязку 
па выплаце мытных пошлін, падаткаў

У адпаведнасці з пунктам 5 артыкула 147 Мытнага кодэкса Еўразійскага эканамічнага саюза, з улікам артыкула 3 Пагаднення аб асаблівасцях прымянення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін пры перавозцы (транспарціроўцы) тавараў у адпаведнасці з мытнай працэдурай мытнага транзіту ад 19 красавіка 2022 года Калегія Еўразійскай эканамічнай камісіі вырашыла:
1. Зацвердзіць прыкладзеныя:
форму сертыфіката забеспячэння выканання абавязку па выплаце мытных пошлін, падаткаў;
Парадак запаўнення сертыфіката забеспячэння выканання абавязку па выплаце мытных пошлін, падаткаў;
Парадак выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па адной транзітнай дэкларацыі, і ўнясення ў такі сертыфікат змяненняў (дапаўненняў);
Парадак выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па некалькіх транзітных дэкларацыях, і ўнясення ў такі сертыфікат змяненняў (дапаўненняў).
2. Прызнаць страціўшымі сілу:
Рашэнне Калегіі Еўразійскай эканамічнай камісіі ад 19 лістапада 2019 г. № 199 «Аб сертыфікаце забеспячэння выканання абавязку па выплаце мытных пошлін, падаткаў»;
пункт 3 змяненняў, якія ўносяцца ў рашэнні Калегіі Еўразійскай эканамічнай камісіі (дадатак да Рашэння Калегіі Еўразійскай эканамічнай камісіі ад 24 лістапада 2020 г. № 155 «Аб унясенні змяненняў у некаторыя рашэнні Калегіі Еўразійскай эканамічнай камісіі»).
3. Гэта Рашэнне ўступае ў сілу з 1 красавіка 2025 г.


	Старшыня Калегіі 
Еўразійскай эканамічнай камісіі
	
М. Мясніковіч

_______________
ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 24 кастрычніка 2023 г. № 151


ПАРАДАК
запаўнення сертыфіката забеспячэння выканання абавязку 
па выплаце мытных пошлін, падаткаў

1. Гэты Парадак вызначае правілы запаўнення сертыфіката забеспячэння выканання абавязку па выплаце мытных пошлін, падаткаў (далей – сертыфікат) у выглядзе электроннага дакумента і ў выглядзе дакумента на папяровым носьбіце, а таксама правілы вызначэння тэрміну яго дзеяння.
2. Гэты Парадак прымяняецца пры выкарыстанні сертыфіката з мэтай пацвярджэння прадастаўлення забеспячэння выканання абавязку па выплаце мытных пошлін, падаткаў, а ў выпадках, вызначаных Еўразійскай эканамічнай камісіяй у адпаведнасці з падпунктам 2 пункта 1 артыкула 143 Мытнага кодэкса Еўразійскага эканамічнага саюза (далей – Кодэкс), таксама з мэтай пацвярджэння прадастаўлення забеспячэння выканання абавязку па выплаце спецыяльных, антыдэмпінгавых, кампенсацыйных пошлін (далей адпаведна – забеспячэнне, пошліны, падаткі).
Сертыфікат, які пацвярджае прадастаўленне забеспячэння ў дачыненні да тавараў, што перавозяцца па адной транзітнай дэкларацыі (далей – разавы сертыфікат), афармляецца ў выглядзе электроннага дакумента, а ў выпадках, прадугледжаных пунктам 2 артыкула 147 Кодэкса, дапускаецца яго афармленне ў выглядзе дакумента на папяровым носьбіце.
Сертыфікат, які пацвярджае прадастаўленне генеральнага забеспячэння ў дачыненні да тавараў, што перавозяцца па некалькіх транзітных дэкларацыях (далей – генеральны сертыфікат), афармляецца ў выглядзе электроннага дакумента.
3. Сертыфікат у выглядзе электроннага дакумента запаўняецца ў адпаведнасці са структурай, якая вызначаецца Еўразійскай эканамічнай камісіяй.
Разавы сертыфікат у выглядзе дакумента на папяровым носьбіце запаўняецца па форме, зацверджанай Рашэннем Калегіі Еўразійскай эканамічнай камісіі ад 24 кастрычніка 2023 г. № 151.
4. Пры запаўненні сертыфіката прымяняюцца даведнікі і класіфікатары, якія ўваходзяць у склад рэсурсаў адзінай сістэмы нарматыўна-даведачнай інфармацыі Еўразійскага эканамічнага саюза, а таксама даведнікі і класіфікатары, якія выкарыстоўваюцца для мытных мэт, фарміруюцца і падлягаюць прымяненню ў адпаведнасці з заканадаўствам дзяржаў – членаў Еўразійскага эканамічнага саюза (далей – дзяржавы-члены).
5. Для мэт гэтага Парадку пад графой разумеецца рэквізіт (рэквізіты) структуры сертыфіката ў выглядзе электроннага дакумента або структурная адзінка формы сертыфіката ў выглядзе дакумента на папяровым носьбіце, якая можа ўключаць у сябе падраздзелы, калонкі і элементы. У адпаведнасці з гэтым Парадкам у адной графе ўказваюцца звесткі, аб’яднаныя па адной прымеце.
6. Сертыфікат у выглядзе электроннага дакумента можа ўтрымліваць звесткі тэхнічнага характару, неабходныя для аўтаматызаванай апрацоўкі сертыфіката. Такія звесткі фарміруюцца інфармацыйнай сістэмай. Склад указаных звестак вызначаецца ў структуры сертыфіката ў выглядзе электроннага дакумента.
Звесткі тэхнічнага характару не адлюстроўваюцца пры раздрукоўцы папяровай копіі сертыфіката ў выглядзе электроннага дакумента.
7. Разавы сертыфікат у выглядзе дакумента на папяровым носьбіце складаецца на лістах паперы фармату А4 у 2 экзэмплярах. Адзін экзэмпляр прызначаны для мытнага органа дзяржавы-члена, якому прадастаўлена забеспячэнне (далей – мытны орган рэгістрацыі), другі – для асобы, якая прадставіла сертыфікат.
Дапускаецца ўказанне найменняў і адрасоў замежных асоб, звестак аб камерцыйных, транспартных (перавозачных) дакументах з выкарыстаннем літар лацінскага алфавіта.
8. Калі ў графах разавага сертыфіката ў выглядзе дакумента на папяровым носьбіце недастаткова месца для ўказання звестак, такія звесткі ўказваюцца на адваротным баку сертыфіката. Пры гэтым у адпаведнай графе сертыфіката ажыццяўляецца запіс «Гл. адварот».
На адваротным баку разавага сертыфіката ў выглядзе дакумента на папяровым носьбіце ставіцца нумар адпаведнай графы і прыводзяцца звесткі, якія падлягаюць указанню ў гэтай графе. Такія звесткі завяраюцца подпісам асобы, якая запоўніла сертыфікат.
9. Графы 1–9 (адпаведныя рэквізіты структуры сертыфіката), а пры афармленні генеральнага сертыфіката таксама рэквізіты структуры сертыфіката, якія адпавядаюць графе «В», запаўняюцца асобай, якая прадставіла сертыфікат.
Графы «А», «С» і «D» (адпаведныя рэквізіты структуры сертыфіката), а пры афармленні разавага сертыфіката таксама графа «В» (адпаведныя рэквізіты структуры сертыфіката) запаўняюцца службовай асобай мытнага органа або фарміруюцца інфармацыйнай сістэмай мытнага органа.
10. Графа 1 «Сертыфікат» запаўняецца ў наступным парадку.
Пры запаўненні разавага сертыфіката ў выглядзе дакумента на папяровым носьбіце ўказваецца абрэвіятура «РС». Пры запаўненні разавага сертыфіката ў выглядзе электроннага дакумента ў адпаведных рэквізітах структуры сертыфіката ўказваецца абрэвіятура «ЭД/РС».
Пры запаўненні генеральнага сертыфіката ў адпаведных рэквізітах структуры сертыфіката ўказваецца абрэвіятура «ЭД/ГС».
11. Графа 2 «Асоба, якая прадаставіла забеспячэнне» запаўняецца ў наступным парадку.
У графе ў адпаведнасці з пунктам 23 гэтага Парадку ўказваюцца звесткі аб асобе, якая прадаставіла забеспячэнне.
12. Графа 3 «Звесткі аб прадастаўленым забеспячэнні» запаўняецца ў наступным парадку.
У графе ўказваюцца звесткі аб прадастаўленым забеспячэнні.
У левым падраздзеле графы (у адпаведным рэквізіце структуры сертыфіката) указваецца код спосабу забеспячэння ў адпаведнасці з класіфікатарам спосабаў забеспячэння выканання абавязку па выплаце мытных пошлін, падаткаў.
У правым падраздзеле графы (у адпаведных рэквізітах структуры сертыфіката) указваюцца звесткі аб дакументах, якія пацвярджаюць прадастаўленне забеспячэння (дакументы, якія пацвярджаюць унясенне грашовых сродкаў (грошай) у якасці забеспячэння, дагаворы паручальніцтва, банкаўскія гарантыі, дагаворы аб закладзе маёмасці, дакументы, якія пацвярджаюць прадастаўленне забеспячэння выканання абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса), а пры наяўнасці прадугледжанага заканадаўствам дзяржаў-членаў мытнага дакумента, які пацвярджае прыняцце прадастаўленага забеспячэння, – звесткі аб такім мытным дакуменце.
Такія звесткі ўключаюць у сябе нумар і дату дакумента ў фармаце дд.мм.гг (дзень, месяц, 2 апошнія лічбы каляндарнага года), а ў выпадку, калі дакумент зарэгістраваны мытным органам, – рэгістрацыйны нумар дакумента або рэгістрацыйны нумар мытнага дакумента (пры наяўнасці такога мытнага дакумента).
У Рэспубліцы Беларусь у правым падраздзеле графы (у адпаведных рэквізітах структуры сертыфіката) таксама ўказваюцца памер прадастаўленага забеспячэння і літарны код валюты, у якой прадастаўлена такое забеспячэнне, у адпаведнасці з класіфікатарам валют.
У сертыфікаце ў выглядзе электроннага дакумента звесткі ўказваюцца ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – асобнымі радкамі ў разрэзе кожнага дакумента праз знак працяжніка «–».
13. Графа 4 «Сума сертыфіката» запаўняецца ў наступным парадку.
У графе ўказваюцца сума забеспячэння, на якую афармляецца сертыфікат, і літарны код валюты, у якой прадастаўлена забеспячэнне, у адпаведнасці з класіфікатарам валют.
У сертыфікаце ў выглядзе электроннага дакумента звесткі ўказваюцца ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – праз знак працяжніка «–».
Сума забеспячэння, на якую афармляецца сертыфікат, указваецца з дакладнасцю да 2 знакаў пасля коскі, а ў Рэспубліцы Арменія і Рэспубліцы Казахстан акругляецца да цэлай велічыні.
14. Графа 5 «Дэкларант» запаўняецца ў наступным парадку.
У графе ў адпаведнасці з пунктам 23 гэтага Парадку ўказваюцца звесткі аб асобе, якая будзе выступаць дэкларантам тавараў, што змяшчаюцца пад мытную працэдуру мытнага транзіту.
Калі дэкларантам тавараў, што змяшчаюцца пад мытную працэдуру мытнага транзіту, будзе выступаць асоба, указаная ў графе 2, у рэквізітах структуры сертыфіката ў выглядзе электроннага дакумента ўказваецца прымета супадзенняў, а ў графе сертыфіката ў выглядзе дакумента на папяровым носьбіце ажыццяўляецца запіс «Гл. графу 2».
15. Графа 6 «Звесткі аб камерцыйных і транспартных (перавозачных) дакументах і іншыя звесткі» запаўняецца ў наступным парадку.
Пры запаўненні разавага сертыфіката ў графе (у адпаведных рэквізітах структуры сертыфіката) указваюцца наступныя звесткі аб камерцыйных і транспартных (перавозачных) дакументах:
код дакумента ў адпаведнасці з класіфікатарам відаў дакументаў і звестак;
нумар і дата дакумента ў фармаце дд.мм.гг (дзень, месяц, 2 апошнія лічбы каляндарнага года).
Пры запаўненні разавага сертыфіката ў выглядзе электроннага дакумента звесткі ўказваюцца ў адпаведных рэквізітах структуры сертыфіката, а пры запаўненні разавага сертыфіката ў выглядзе дакумента на папяровым носьбіце – праз знак працяжніка «–».
Пры запаўненні генеральнага сертыфіката звесткі аб камерцыйных і транспартных (перавозачных) дакументах не ўказваюцца.
У выпадку калі выкананне абавязку па выплаце пошлін, падаткаў забяспечана паручальніцтвам і згодна з дагаворам, заключаным паміж паручальнікам і асобай, якая прадаставіла забеспячэнне, абмежавана наменклатура тавараў, у адпаведных рэквізітах структуры генеральнага сертыфіката ўказваюцца:
лічба «1» і коды тавараў у адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза на ўзроўні, не меншым за першыя 4 знакі, у дачыненні да якіх з мэтай пацвярджэння прадастаўлення забеспячэння пры іх змяшчэнні пад мытную працэдуру мытнага транзіту можа выкарыстоўвацца генеральны сертыфікат;
лічба «2» і коды тавараў у адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза на ўзроўні, не меншым за першыя 4 знакі, у дачыненні да якіх з мэтай пацвярджэння прадастаўлення забеспячэння пры іх змяшчэнні пад мытную працэдуру мытнага транзіту не можа выкарыстоўвацца генеральны сертыфікат.
У іншых выпадках адпаведныя рэквізіты структуры сертыфіката не запаўняюцца.
16. Графа 7 «Дзяржава мытнага органа адпраўлення» запаўняецца ў наступным парадку.
Пры запаўненні разавага сертыфіката ў графе (у адпаведных рэквізітах структуры сертыфіката) у адпаведнасці з класіфікатарам краін свету ўказваецца код дзяржавы-члена, мытнаму органу якога мяркуецца падача транзітнай дэкларацыі з указаннем у якасці дакумента, які пацвярджае прадастаўленне забеспячэння, такога разавага сертыфіката.
Пры запаўненні генеральнага сертыфіката ў адпаведных рэквізітах структуры сертыфіката згодна з класіфікатарам краін свету ўказваюцца коды дзяржаў-членаў, мытным органам якіх мяркуецца падача транзітных дэкларацый з указаннем у якасці дакумента, які пацвярджае прадастаўленне забеспячэння, такога генеральнага сертыфіката.
17. Графа 8 «Рэгістрацыйны нумар папярэдняга сертыфіката» запаўняецца ў наступным парадку.
Графа запаўняецца ў наступных выпадках:
спыненне дзеяння (пагашэнне) сертыфіката ў выглядзе электроннага дакумента па ініцыятыве асобы, якая прадставіла такі сертыфікат;
унясенне змяненняў (дапаўненняў) у разавы сертыфікат або ўнясенне змяненняў (дапаўненняў) у генеральны сертыфікат па ініцыятыве асобы, якая прадставіла такі генеральны сертыфікат.
У графе ўказваецца рэгістрацыйны нумар сертыфіката, дзеянне якога мяркуецца спыніць або ў які мяркуецца ўнясенне змяненняў (дапаўненняў).
У іншых выпадках графа не запаўняецца.
18. Графа 9 «Звесткі аб асобе, якая прадставіла сертыфікат» запаўняецца ў наступным парадку.
У левым падраздзеле графы (у адпаведных рэквізітах структуры сертыфіката) указваюцца звесткі аб асобе, якая прадставіла сертыфікат для рэгістрацыі, у адпаведнасці з пунктам 23 гэтага Парадку.
Калі сертыфікат прадстаўляецца асобай, указанай у графе 2 сертыфіката, у рэквізітах структуры сертыфіката ў выглядзе электроннага дакумента, якія адпавядаюць леваму падраздзелу графы, указваецца прымета супадзення звестак, а ў левым падраздзеле графы разавага сертыфіката ў выглядзе дакумента на папяровым носьбіце ажыццяўляецца запіс «Гл. графу 2».
У правым падраздзеле графы (у адпаведных рэквізітах структуры сертыфіката) указваюцца наступныя звесткі аб фізічнай асобе, якая запоўніла сертыфікат:
прозвішча, імя, імя па бацьку (пры наяўнасці);
звесткі аб дакуменце, які сведчыць асобу (у адпаведнасці з пунктам 25 гэтага Парадку);
пасада, якую займае ў адпаведнасці са штатным раскладам асоба, якая прадставіла сертыфікат (пры наяўнасці);
кантактныя рэквізіты фізічнай асобы, якая запоўніла сертыфікат (у адпаведнасці з пунктам 27 гэтага Парадку);
звесткі аб дакуменце, які сведчыць паўнамоцтвы кіраўніка асобы, якая прадставіла сертыфікат, або аб дакуменце, які сведчыць паўнамоцтвы работніка асобы, якая прадставіла сертыфікат (у выпадку, калі сертыфікат запоўнены фізічнай асобай, якая з’яўляецца кіраўніком або работнікам асобы, якая прадставіла сертыфікат):
код у адпаведнасці з класіфікатарам відаў дакументаў і звестак;
нумар;
дата ў фармаце дд.мм.гг (дзень, месяц, 2 апошнія лічбы каляндарнага года);
тэрмін дзеяння ў фармаце дд.мм.гг (дзень, месяц, 2 апошнія лічбы каляндарнага года) (калі такі тэрмін устаноўлены).
У сертыфікаце ў выглядзе электроннага дакумента такія звесткі ўказваюцца ў адпаведных рэквізітах структуры сертыфіката, у разавым сертыфікаце ў выглядзе дакумента на папяровым носьбіце – асобнымі радкамі (за выключэннем звестак, прадугледжаных абзацамі дзявятым – трынаццатым гэтага пункта, якія ўказваюцца праз прабел).
Ніжэй звестак, указаных у правым падраздзеле графы, фізічная асоба, якая запоўніла сертыфікат у выглядзе дакумента на папяровым носьбіце, ставіць свой подпіс і дату запаўнення сертыфіката ў фармаце дд.мм.гг (дзень, месяц, 2 апошнія лічбы каляндарнага года).
19. Графа «A. Рэгістрацыйны нумар» запаўняецца ў наступным парадку.
У графе ўказваецца рэгістрацыйны нумар сертыфіката, сфарміраваны па наступнай схеме:
элемент 1 – код мытнага органа, які рэгіструе сертыфікат, у адпаведнасці з класіфікатарам мытных органаў дзяржаў – членаў Еўразійскага эканамічнага саюза;
элемент 2 – дата рэгістрацыі сертыфіката ў фармаце ДДММГГ (дзень, месяц, 2 апошнія лічбы каляндарнага года);
элемент 3 – парадкавы 8-значны нумар сертыфіката ў фармаце СХХХХХХХ, дзе:
С – адзін з наступных літарных сімвалаў:
«Г» (для генеральнага сертыфіката);
«Р» (для разавага сертыфіката);
ХХХХХХХ – парадкавы нумар сертыфіката, які прысвойваецца па журнале рэгістрацыі сертыфікатаў (нумарацыя пачынаецца кожны каляндарны год з 0000001).
У сертыфікаце ў выглядзе электроннага дакумента элементы рэгістрацыйнага нумара сертыфіката ўказваюцца ў адпаведных рэквізітах структуры сертыфіката.
У разавым сертыфікаце ў выглядзе дакумента на папяровым носьбіце ўсе элементы рэгістрацыйнага нумара сертыфіката ўказваюцца праз знак раздзяляльніка «/», прабелы паміж элементамі не дапускаюцца:

У разавым сертыфікаце ў выглядзе дакумента на папяровым носьбіце звесткі аб рэгістрацыі сертыфіката завяраюцца подпісам службовай асобы мытнага органа і адбіткам асабістай нумарной пячаці гэтай службовай асобы.
20. Графа «В. Дата заканчэння тэрміну дзеяння» запаўняецца ў наступным парадку.
У графе ўказваецца дата заканчэння тэрміну дзеяння сертыфіката ў фармаце дд.мм.гг (дзень, месяц, 2 апошнія лічбы каляндарнага года), вызначанага ў адпаведнасці з пунктам 28 гэтага Парадку.
21. Графа «С. Адзнакі мытнага органа рэгістрацыі» запаўняецца ў наступным парадку.
У графе мытным органам рэгістрацыі ўказваюцца звесткі аб прадстаўленні сертыфіката ў мытны орган для рэгістрацыі, аб адмове ў рэгістрацыі сертыфіката, аб ануляванні рэгістрацыі сертыфіката, аб спыненні яго дзеяння (пагашэнні), аб адмове ва ўнясенні змяненняў (дапаўненняў) у раней зарэгістраваны сертыфікат.
У сертыфікаце ў выглядзе электроннага дакумента звесткі ўказваюцца ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – пад нумарамі 1–5 у наступным парадку:
пад нумарам 1 (у адпаведных рэквізітах структуры сертыфіката) указваецца дата прадстаўлення сертыфіката ў мытны орган рэгістрацыі ў фармаце дд.мм.гг (дзень, месяц, 2 апошнія лічбы каляндарнага года), а ў выпадку прадстаўлення разавага сертыфіката ў выглядзе электроннага дакумента або генеральнага сертыфіката – таксама час прадстаўлення (у фармаце hh:mm);
пад нумарам 2 (у адпаведных рэквізітах структуры сертыфіката) указваюцца дата адмовы ў рэгістрацыі сертыфіката ў фармаце дд.мм.гг (дзень, месяц, 2 апошнія лічбы каляндарнага года) і код падставы для адмовы ў рэгістрацыі сертыфіката ў адпаведнасці з класіфікатарам згодна з дадаткам (далей – класіфікатар). У разавым сертыфікаце ў выглядзе дакумента на папяровым носьбіце дадаткова ажыццяўляецца запіс або ставіцца адбітак штампа «У рэгістрацыі адмоўлена»;
пад нумарам 3 (у адпаведных рэквізітах структуры сертыфіката) указваюцца дата анулявання рэгістрацыі сертыфіката ў фармаце дд.мм.гг (дзень, месяц, 2 апошнія лічбы каляндарнага года), час анулявання (у фармаце hh:mm), код падставы для анулявання рэгістрацыі сертыфіката ў адпаведнасці з класіфікатарам, а ў выпадку анулявання рэгістрацыі сертыфіката, у які ўносяцца змяненні (дапаўненні) у адпаведнасці з парадкамі, зацверджанымі Рашэннем Калегіі Еўразійскай эканамічнай камісіі ад 24 кастрычніка 2023 г. № 151, – таксама рэгістрацыйны нумар новага сертыфіката. У разавым сертыфікаце ў выглядзе дакумента на папяровым носьбіце дадаткова ажыццяўляецца запіс або ставіцца адбітак штампа «Ануляванне рэгістрацыі»;
пад нумарам 4 (у адпаведных рэквізітах структуры сертыфіката) указваюцца дата спынення дзеяння (пагашэння) сертыфіката ў фармаце дд.мм.гг (дзень, месяц, 2 апошнія лічбы каляндарнага года) і код падставы для спынення дзеяння (пагашэння) сертыфіката ў адпаведнасці з класіфікатарам, а ў выпадку прадстаўлення разавага сертыфіката ў выглядзе электроннага дакумента або генеральнага сертыфіката – таксама час спынення дзеяння (пагашэння) сертыфіката (у фармаце hh:mm). У разавым сертыфікаце ў выглядзе дакумента на папяровым носьбіце дадаткова ажыццяўляецца запіс або ставіцца адбітак штампа «Спыненне дзеяння (пагашэнне)»;
пад нумарам 5 (у адпаведных рэквізітах структуры сертыфіката) указваюцца дата адмовы ва ўнясенні змяненняў (дапаўненняў) у раней зарэгістраваны сертыфікат у фармаце дд.мм.гг (дзень, месяц, 2 апошнія лічбы каляндарнага года) і код падставы для такой адмовы ў адпаведнасці з класіфікатарам, а ў выпадку прадстаўлення разавага сертыфіката ў выглядзе электроннага дакумента або генеральнага сертыфіката – таксама час адмовы ва ўнясенні змяненняў (дапаўненняў) у раней зарэгістраваны сертыфікат (у фармаце hh:mm). У разавым сертыфікаце ў выглядзе дакумента на папяровым носьбіце дадаткова ажыццяўляецца запіс або ставіцца адбітак штампа «Ва ўнясенні змяненняў (дапаўненняў) адмоўлена».
У разавым сертыфікаце ў выглядзе дакумента на папяровым носьбіце звесткі пад нумарамі 2–5 указваюцца праз знак раздзяляльніка «/».
У разавым сертыфікаце ў выглядзе дакумента на папяровым носьбіце звесткі, указаныя ў графе, завяраюцца подпісам службовай асобы мытнага органа рэгістрацыі і адбіткам асабістай нумарной пячаці гэтай службовай асобы.
22. Графа «D. Адзнакі мытнага органа адпраўлення» запаўняецца ў наступным парадку.
Пры запаўненні разавага сертыфіката ў выглядзе дакумента на папяровым носьбіце ў графе мытным органам адпраўлення, якім сертыфікат прыняты ў якасці дакумента, які пацвярджае прадастаўленне забеспячэння, указваецца рэгістрацыйны нумар транзітнай дэкларацыі, па якой сертыфікат прыняты ў якасці дакумента, які пацвярджае прадастаўленне забеспячэння.
У выпадку анулявання прыняцця разавага сертыфіката ў выглядзе дакумента на папяровым носьбіце ў графе ўказваюцца дата анулявання прыняцця сертыфіката ў фармаце дд.мм.гг (дзень, месяц, 2 апошнія лічбы каляндарнага года) і код падставы для такога анулявання ў адпаведнасці з класіфікатарам, дадаткова ажыццяўляецца запіс або ставіцца адбітак штампа «Анулявана», рэгістрацыйны нумар транзітнай дэкларацыі закрэсліваецца.
У разавым сертыфікаце ў выглядзе дакумента на папяровым носьбіце звесткі аб ануляванні прыняцця сертыфіката ўказваюцца праз знак раздзяляльніка «/». У разавым сертыфікаце ў выглядзе дакумента на папяровым носьбіце звесткі, указаныя ў графе, завяраюцца подпісам службовай асобы мытнага органа адпраўлення і адбіткам асабістай нумарной пячаці гэтай службовай асобы.
Пры запаўненні разавага сертыфіката ў выглядзе электроннага дакумента і генеральнага сертыфіката рэквізіты структуры сертыфіката, якія адпавядаюць гэтай графе, не запаўняюцца.
23. Звесткі аб асобе, якая прадаставіла забеспячэнне, або паручальніку (калі сертыфікат прадстаўляецца паручальнікам), а таксама аб асобе, якая будзе выступаць дэкларантам тавараў, што змяшчаюцца пад мытную працэдуру мытнага транзіту, указваюцца ў сертыфікаце ў выглядзе электроннага дакумента ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – асобнымі радкамі ў адпаведных графах сертыфіката і ўключаюць у сябе:
а) для юрыдычнай асобы і арганізацыі, якая не з’яўляецца юрыдычнай асобай, створаных у адпаведнасці з заканадаўствам дзяржаў-членаў:
поўнае або кароткае (скарочанае) найменне;
месца знаходжання (у адпаведнасці з пунктам 24 гэтага Парадку);
падатковы нумар (у адпаведнасці з пунктам 26 гэтага Парадку);
ідэнтыфікацыйны мытны нумар (ІМН) у адпаведнасці з класіфікатарам фарміравання ідэнтыфікацыйнага мытнага нумара, які прымяняецца ў Рэспубліцы Казахстан, – для Рэспублікі Казахстан, код Агульнарэспубліканскага класіфікатара прадпрыемстваў і арганізацый (АКПА) – для Кыргызскай Рэспублікі, асноўны дзяржаўны рэгістрацыйны нумар (АДРН) – для Расійскай Федэрацыі;
кантактныя рэквізіты (у адпаведнасці з пунктам 27 гэтага Парадку);
б) для фізічнай асобы, зарэгістраванай у якасці індывідуальнага прадпрымальніка ў адпаведнасці з заканадаўствам дзяржавы-члена (далей – індывідуальны прадпрымальнік):
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 24 гэтага Парадку);
падатковы нумар (у адпаведнасці з пунктам 26 гэтага Парадку);
ідэнтыфікацыйны мытны нумар (ІМН) у адпаведнасці з класіфікатарам фарміравання ідэнтыфікацыйнага мытнага нумара, які прымяняецца ў Рэспубліцы Казахстан, – для Рэспублікі Казахстан, код Агульнарэспубліканскага класіфікатара прадпрыемстваў і арганізацый (АКПА) – для Кыргызскай Рэспублікі, асноўны дзяржаўны рэгістрацыйны нумар індывідуальнага прадпрымальніка (АДРНІП) – для Расійскай Федэрацыі;
кантактныя рэквізіты (у адпаведнасці з пунктам 27 гэтага Парадку);
в) для фізічнай асобы, якая мае пастаяннае месца жыхарства ў дзяржаве-члене і не з’яўляецца індывідуальным прадпрымальнікам:
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 24 гэтага Парадку);
звесткі аб дакуменце, які сведчыць асобу (у адпаведнасці з пунктам 25 гэтага Парадку);
падатковы нумар (акрамя Рэспублікі Беларусь) (у адпаведнасці з пунктам 26 гэтага Парадку);
нумарны знак грамадскіх паслуг (НЗГП) або нумар даведкі аб адсутнасці такога знака – для Рэспублікі Арменія, ідэнтыфікацыйны мытны нумар (ІМН) у адпаведнасці з класіфікатарам фарміравання ідэнтыфікацыйнага мытнага нумара, які прымяняецца ў Рэспубліцы Казахстан, – для Рэспублікі Казахстан, ідэнтыфікацыйны нумар (пры наяўнасці) – для іншых дзяржаў-членаў;
кантактныя рэквізіты (у адпаведнасці з пунктам 27 гэтага Парадку);
г) для замежнай арганізацыі:
поўнае або кароткае (скарочанае) найменне;
месца знаходжання (у адпаведнасці з пунктам 24 гэтага Парадку);
падатковы нумар (у адпаведнасці з пунктам 26 гэтага Парадку) (для Рэспублікі Казахстан);
кантактныя рэквізіты (у адпаведнасці з пунктам 27 гэтага Парадку);
д) для замежнай фізічнай асобы:
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 24 гэтага Парадку);
звесткі аб дакуменце, які сведчыць асобу (у адпаведнасці з пунктам 25 гэтага Парадку);
нумарны знак грамадскіх паслуг (НЗГП) або нумар даведкі аб адсутнасці такога знака – для Рэспублікі Арменія, падатковы нумар (у адпаведнасці з пунктам 26 гэтага Парадку) – для Рэспублікі Казахстан, ідэнтыфікацыйны нумар (пры наяўнасці) – для іншых дзяржаў-членаў;
кантактныя рэквізіты (у адпаведнасці з пунктам 27 гэтага Парадку).
24. Звесткі аб месцы жыхарства або месцы знаходжання ўказваюцца ў сертыфікаце ў выглядзе электроннага дакумента ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – у адпаведнай графе сертыфіката асобным радком праз коску і ўключаюць у сябе:
а) кароткую назву краіны (рэгіёна або часткі краіны) у адпаведнасці з класіфікатарам краін свету;
б) адміністрацыйна-тэрытарыяльную адзінку (рэгіён, вобласць, раён і г. д.) (для Кыргызскай Рэспублікі пры ўказанні звестак аб фізічнай асобе, якая мае пастаяннае месца жыхарства ў Кыргызскай Рэспубліцы і не з’яўляецца індывідуальным прадпрымальнікам, – код адміністрацыйна-тэрытарыяльнай адзінкі ў адпаведнасці з дзяржаўным класіфікатарам сістэмы абазначэнняў аб’ектаў адміністрацыйна-тэрытарыяльных і тэрытарыяльных адзінак (АК СААТА));
в) населены пункт;
г) вуліцу (бульвар, праспект і г. д.);
д) нумар дома;
е) нумар корпуса (будынка);
ж) нумар кватэры (пакоя, офіса).
25. Звесткі аб дакуменце, які сведчыць асобу, указваюцца ў сертыфікаце ў выглядзе электроннага дакумента ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – у адпаведнай графе сертыфіката асобным радком праз коску і ўключаюць у сябе:
а) код віду дакумента ў адпаведнасці з класіфікатарам відаў дакументаў, якія сведчаць асобу;
б) код краіны (рэгіёна або часткі краіны), упаўнаважаным органам якой выдадзены дакумент, які сведчыць асобу, у адпаведнасці з класіфікатарам краін свету;
в) серыю (пры наяўнасці) і нумар дакумента (праз прабел);
г) дату выдачы дакумента ў фармаце дд.мм.гггг (дзень, месяц, каляндарны год).
26. Пад падатковым нумарам асобы разумеецца:
а) у Рэспубліцы Арменія – уліковы нумар падаткаплацельшчыка (УНП);
б) у Рэспубліцы Беларусь – уліковы нумар плацельшчыка (УНП) (за выключэннем фізічнай асобы, якая не з’яўляецца індывідуальным прадпрымальнікам);
в) у Рэспубліцы Казахстан – бізнес-ідэнтыфікацыйны нумар (БІН) для арганізацыі (філіяла і прадстаўніцтва) і індывідуальнага прадпрымальніка, які ажыццяўляе дзейнасць у выглядзе сумеснага прадпрымальніцтва, або індывідуальны ідэнтыфікацыйны нумар (ІІН) для фізічнай асобы, у тым ліку для індывідуальнага прадпрымальніка, які ажыццяўляе дзейнасць у выглядзе асабістага прадпрымальніцтва. Калі ў якасці асобы, якая прадставіла сертыфікат, дэкларанта тавараў, што змяшчаюцца пад мытную працэдуру мытнага транзіту, выступае замежная асоба, то ўказваецца бізнес-ідэнтыфікацыйны нумар (БІН) для замежнай юрыдычнай асобы або ўнікальны ідэнтыфікацыйны нумар (УІН) для замежнай фізічнай асобы;
г) у Кыргызскай Рэспубліцы – ідэнтыфікацыйны падатковы нумар падаткаплацельшчыка (ІПН) для юрыдычнай асобы і індывідуальнага прадпрымальніка або персанальны ідэнтыфікацыйны нумар (ПІН) для фізічнай асобы, якая ажыццяўляе камерцыйную дзейнасць на тэрыторыі Кыргызскай Рэспублікі і не з’яўляецца індывідуальным прадпрымальнікам;
д) у Расійскай Федэрацыі – ідэнтыфікацыйны нумар падаткаплацельшчыка (ІНП).
27. Звесткі аб кантактных рэквізітах асобы ўказваюцца ў сертыфікаце ў выглядзе электроннага дакумента ў адпаведных рэквізітах структуры сертыфіката, а ў разавым сертыфікаце ў выглядзе дакумента на папяровым носьбіце – у адпаведнай графе сертыфіката асобным радком праз коску і ўключаюць у сябе:
а) найменне віду сувязі (тэлефон, факс, электронная пошта і г. д.);
б) ідэнтыфікатар канала сувязі (нумар тэлефона, факса, адрас электроннай пошты і г. д.).
28. Тэрмін дзеяння разавага сертыфіката складае 30 каляндарных дзён з дня яго рэгістрацыі.
Тэрмін дзеяння генеральнага сертыфіката вызначаецца асобай, якая яго прадставіла, з улікам спосабу прадастаўленага генеральнага забеспячэння, але не можа перавышаць тэрміны, у межах якіх генеральны сертыфікат у адпаведнасці з пунктам 8 Парадку выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па некалькіх транзітных дэкларацыях, і ўнясення ў такі сертыфікат змяненняў (дапаўненняў), зацверджанага Рашэннем Калегіі Еўразійскай эканамічнай камісіі ад 24 кастрычніка 2023 г. № 151, можа быць прадстаўлены ў мытны орган рэгістрацыі, а пры прадастаўленні генеральнага забеспячэння ў выглядзе грашовых сродкаў (грошай), тэрмін знаходжання якіх на адпаведных рахунках згодна з заканадаўствам дзяржаў-членаў не абмежаваны, – не можа перавышаць 3 гады з дня рэгістрацыі генеральнага сертыфіката.

_____________
ДАДАТАК
да Парадку запаўнення сертыфіката забеспячэння выканання абавязку па выплаце 
мытных пошлін, падаткаў

КЛАСІФІКАТАР
падстаў для адмовы ў рэгістрацыі, ануляванні рэгістрацыі, спынення дзеяння (пагашэння), анулявання прыняцця сертыфіката забеспячэння выканання абавязку па выплаце мытных пошлін, падаткаў, а таксама падстаў для адмовы ва ўнясенні ў такі сертыфікат змяненняў (дапаўненняў)
	Код
	Падстава

	I. Падставы для адмовы ў рэгістрацыі сертыфіката забеспячэння выканання абавязку 
па выплаце мытных пошлін, падаткаў (далей адпаведна – сертыфікат, забеспячэнне)

	1. Падставы для адмовы ў рэгістрацыі сертыфіката, які пацвярджае 
прадастаўленне забеспячэння ў дачыненні да тавараў, якія перавозяцца 
па адной транзітнай дэкларацыі (далей – разавы сертыфікат)

	110
	забеспячэнне не прадастаўлена, або не прынята мытным органам, або не можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту

	111
	памер прадастаўленага забеспячэння, якое можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту, меншы за суму, указаную ў разавым сертыфікаце

	112
	разавы сертыфікат прадстаўлены ў мытны орган, неправамоцны рэгістраваць разавыя сертыфікаты

	113
	разавы сертыфікат прадстаўлены іншай асобай, чым асобы, указаныя ў абзацы першым пункта 6 Парадку выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па адной транзітнай дэкларацыі, і ўнясення ў такі сертыфікат змяненняў (дапаўненняў), зацверджанага Рашэннем Калегіі Еўразійскай эканамічнай камісіі ад 24 кастрычніка 2023 г. № 151 (далей – Парадак выкарыстання разавага сертыфіката)

	114
	структура і фармат разавага сертыфіката ў выглядзе электроннага дакумента не адпавядаюць структуры і фармату, вызначаным Еўразійскай эканамічнай камісіяй

	115
	разавы сертыфікат не ўтрымлівае звестак, якія падлягаюць указанню ў адпаведнасці з Парадкам запаўнення сертыфіката забеспячэння выканання абавязку па выплаце мытных пошлін, падаткаў, зацверджаным Рашэннем Калегіі Еўразійскай эканамічнай камісіі ад 24 кастрычніка 2023 г. № 151 (далей – Парадак запаўнення сертыфіката)

	116
	разавы сертыфікат прадстаўлены ў мытны орган па сканчэнні тэрміну, вызначанага ў адпаведнасці з пунктам 7 Парадку выкарыстання разавага сертыфіката

	117
	паўнамоцтвы фізічнай асобы, якая запоўніла разавы сертыфікат (у выпадку, калі разавы сертыфікат у выглядзе дакумента на папяровым носьбіце запоўнены фізічнай асобай, якая з’яўляецца кіраўніком або работнікам асобы, якая прадставіла такі сертыфікат), не пацверджаны

	118
	разавы сертыфікат у выглядзе дакумента на папяровым носьбіце складзены не па форме, зацверджанай Рашэннем Калегіі Еўразійскай эканамічнай камісіі ад 24 кастрычніка 2023 г. № 151


	2. Падставы для адмовы ў рэгістрацыі сертыфіката, які пацвярджае 
прадастаўленне забеспячэння ў дачыненні да тавараў, якія перавозяцца 
па некалькіх транзітных дэкларацыях (далей – генеральны сертыфікат)

	120
	генеральнае забеспячэнне не прадастаўлена, або не прынята мытным органам, або не можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту

	121
	памер прадастаўленага (прынятага) генеральнага забеспячэння (незарэзерваванага астатку генеральнага забеспячэння), якое можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту, з улікам прадастаўленых па рашэнні мытнага органа рэгістрацыі спрашчэнняў меншы за суму, указаную ў генеральным сертыфікаце

	122
	генеральны сертыфікат прадстаўлены ў мытны орган, неправамоцны рэгістраваць генеральныя сертыфікаты

	123
	генеральны сертыфікат прадстаўлены іншай асобай, чым асобы, указаныя ў абзацы першым пункта 7 Парадку выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па некалькіх транзітных дэкларацыях, і ўнясення ў такі сертыфікат змяненняў (дапаўненняў), зацверджанага Рашэннем Калегіі Еўразійскай эканамічнай камісіі ад 24 кастрычніка 2023 г. № 151 (далей – Парадак выкарыстання генеральнага сертыфіката)

	124
	структура і фармат генеральнага сертыфіката не адпавядаюць структуры і фармату, вызначаным Еўразійскай эканамічнай камісіяй

	125
	генеральны сертыфікат не ўтрымлівае звестак, якія падлягаюць указанню ў адпаведнасці з Парадкам запаўнення сертыфіката

	126
	дата заканчэння тэрміну дзеяння генеральнага сертыфіката вызначана без уліку тэрмінаў, прадугледжаных пунктам 28 Парадку запаўнення сертыфіката

	II. Падставы для анулявання рэгістрацыі сертыфіката

	1. Падставы для анулявання рэгістрацыі разавага сертыфіката

	210
	адсутнасць падстаў, прадугледжаных пунктам 16 Парадку выкарыстання разавага сертыфіката, і наяўнасць хоць бы адной падставы з ліку прадугледжаных падпунктамі «а», «б», «з» і «і» пункта 12 указанага Парадку

	211
	унясенне змяненняў (дапаўненняў) у разавы сертыфікат

	2. Падставы для анулявання рэгістрацыі генеральнага сертыфіката

	220
	адсутнасць падстаў, прадугледжаных пунктам 16 Парадку выкарыстання генеральнага сертыфіката, і наяўнасць хоць бы адной падставы з ліку прадугледжаных падпунктамі «а», «б», «е» і «ж» пункта 12 указанага Парадку

	221
	унясенне змяненняў (дапаўненняў) у выпадку, прадугледжаным падпунктам «а» пункта 37 Парадку выкарыстання генеральнага сертыфіката

	III. Падставы для спынення дзеяння (пагашэння) сертыфіката

	1. Падставы для спынення дзеяння (пагашэння) разавага сертыфіката

	310
	ініцыятыва асобы, якая раней прадставіла разавы сертыфікат, які падлягае пагашэнню, для рэгістрацыі

	311
	сканчэнне тэрміну дзеяння разавага сертыфіката

	312
	спыненне абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін у адпаведнасці з пунктам 3 артыкула 153 Мытнага кодэкса Еўразійскага эканамічнага саюза (далей – Кодэкс) (за выключэннем падпунктаў 7 і 8 указанага пункта)

	2. Падставы для спынення дзеяння (пагашэння) генеральнага сертыфіката

	320
	ініцыятыва асобы, якая раней прадставіла генеральны сертыфікат, які падлягае пагашэнню, для рэгістрацыі

	321
	сканчэнне тэрміну дзеяння генеральнага сертыфіката

	322
	накіраванне спагнання на генеральнае забеспячэнне ў памеры ўсёй сумы, указанай у генеральным сертыфікаце

	IV. Падставы для анулявання прыняцця сертыфіката

	1. Падставы для анулявання прыняцця разавага сертыфіката

	410
	выпуск тавараў у адпаведнасці з мытнай працэдурай мытнага транзіту ануляваны

	411
	унясенне ў транзітную дэкларацыю пасля выпуску тавараў у адпаведнасці з мытнай працэдурай мытнага транзіту змяненняў (дапаўненняў), згодна з якімі прадастаўленне забеспячэння ў адпаведнасці з пунктам 4 артыкула 146 Кодэкса не патрабуецца

	412
	адмова ў выпуску тавараў (у выпадку, калі да прыняцця рашэння аб адмове ў выпуску тавараў мытным органам адпраўлення прыняты разавы сертыфікат)

	2. Падставы для анулявання прыняцця генеральнага сертыфіката

	420
	выпуск тавараў у адпаведнасці з мытнай працэдурай мытнага транзіту ануляваны

	421
	унясенне ў транзітную дэкларацыю пасля выпуску тавараў у адпаведнасці з мытнай працэдурай мытнага транзіту змяненняў (дапаўненняў), згодна з якімі прадастаўленне забеспячэння ў адпаведнасці з пунктам 4 артыкула 146 Кодэкса не патрабуецца

	422
	адмова ў выпуску тавараў

	V. Падставы для адмовы ва ўнясенні змяненняў (дапаўненняў) у сертыфікат

	1. Падставы для адмовы ва ўнясенні змяненняў (дапаўненняў) у разавы сертыфікат

	510
	разавы сертыфікат прадстаўлены іншай асобай, чым асоба, якая прадставіла раней зарэгістраваны сертыфікат, у які мяркуецца ўнясенне змяненняў (дапаўненняў)

	511
	наяўнасць хоць бы адной падставы з ліку прадугледжаных пунктам 16 Парадку выкарыстання разавага сертыфіката, пры якой рэгістрацыя раней зарэгістраванага разавага сертыфіката не можа быць анулявана

	512
	наяўнасць хоць бы адной падставы для адмовы ў рэгістрацыі разавага сертыфіката з ліку прадугледжаных пунктам 12 Парадку выкарыстання разавага сертыфіката


	2. Падставы для адмовы ва ўнясенні змяненняў (дапаўненняў)
у генеральны сертыфікат

	521
	наяўнасць хоць бы адной падставы для адмовы ва ўнясенні змяненняў (дапаўненняў) у генеральны сертыфікат (за выключэннем унясення змянення ў частцы змяншэння сумы забеспячэння па генеральным сертыфікаце) з ліку прадугледжаных пунктам 40 Парадку выкарыстання генеральнага сертыфіката

	52 2
	наяўнасць хоць бы адной падставы для адмовы ва ўнясенні змянення ў генеральны сертыфікат у частцы змяншэння сумы забеспячэння па генеральным сертыфікаце (з улікам незмянення іншых звестак, заяўленых у такім сертыфікаце) з ліку прадугледжаных пунктам 45 Парадку выкарыстання генеральнага сертыфіката



_____________
ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 24 кастрычніка 2023 г. № 151

ПАРАДАК
выкарыстання сертыфіката забеспячэння выканання абавязку 
па выплаце мытных пошлін, падаткаў у дачыненні да тавараў, якія перавозяцца па адной транзітнай дэкларацыі, і ўнясення 
ў такі сертыфікат змяненняў (дапаўненняў)
I. Агульныя палажэнні
1. Гэты Парадак распрацаваны ў адпаведнасці з пунктам 5 артыкула 147 Мытнага кодэкса Еўразійскага эканамічнага саюза (далей – Кодэкс) і вызначае правілы выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па адной транзітнай дэкларацыі (далей – разавы сертыфікат), у тым ліку правілы прадстаўлення разавага сертыфіката ў мытны орган дзяржавы – члена Еўразійскага эканамічнага саюза (далей – дзяржава-член), рэгістрацыі, адмовы ў рэгістрацыі, ануляванні рэгістрацыі, спынення дзеяння (пагашэння), прыняцця і анулявання прыняцця разавага сертыфіката, а таксама ўнясення ў такі сертыфікат змяненняў (дапаўненняў).
2. Разавы сертыфікат выкарыстоўваецца ў выпадку, калі тавары змяшчаюцца пад мытную працэдуру мытнага транзіту мытным органам адной дзяржавы-члена (далей – мытны орган адпраўлення), а забеспячэнне выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін (далей адпаведна – забеспячэнне, пошліны, падаткі) у дачыненні да такіх тавараў прадастаўлена мытнаму органу іншай дзяржавы-члена, у якой знаходзіцца мытны орган прызначэння.
У выпадку калі тавары змяшчаюцца пад мытную працэдуру мытнага транзіту мытным органам дзяржавы-члена, у які прадастаўлена забеспячэнне, і з мэтай пацвярджэння прадастаўлення забеспячэння прымяняецца разавы сертыфікат, пры выкарыстанні такога сертыфіката палажэнні падпункта «е» пункта 13, падпункта «в» пункта 17, пунктаў 20 і 21, падпункта «в» пункта 22, падпункта «в» пункта 24 і падпункта «в» пункта 32 гэтага Парадку не прымяняюцца.
3. У выпадку калі выкананне абавязку па выплаце пошлін, падаткаў забяспечана некалькімі спосабамі і (або) забеспячэнне прадастаўлена ў розных валютах, разавыя сертыфікаты афармляюцца асобна ў дачыненні да забеспячэння, прадастаўленага кожным са спосабаў у адной валюце.
4. Разавы сертыфікат выкарыстоўваецца аднаразова на працягу тэрміну яго дзеяння, прадугледжанага пунктам 28 Парадку запаўнення сертыфіката забеспячэння выканання абавязку па выплаце мытных пошлін, падаткаў, зацверджанага Рашэннем Еўразійскай эканамічнай камісіі ад 24 кастрычніка 2023 г. № 151 (далей – Парадак запаўнення сертыфіката).
5. Прадстаўленне разавага сертыфіката ў выглядзе электроннага дакумента ў мытны орган, рэгістрацыя разавага сертыфіката або адмова ў яго рэгістрацыі, ануляванне такой рэгістрацыі, спыненне дзеяння (пагашэнне) разавага сертыфіката, адмова ва ўнясенні змяненняў (дапаўненняў) у раней зарэгістраваны разавы сертыфікат фіксуюцца з выкарыстаннем інфармацыйнай сістэмы мытнага органа дзяржавы-члена, якому прадастаўлена забеспячэнне (далей – мытны орган рэгістрацыі).
Пры прадстаўленні разавага сертыфіката ў выглядзе дакумента на папяровым носьбіце звесткі аб такім сертыфікаце і з яго могуць быць унесены ў інфармацыйную сістэму мытнага органа да рэгістрацыі разавага сертыфіката.
Прыняцце разавага сертыфіката ў якасці дакумента, які пацвярджае прадастаўленне забеспячэння, ануляванне прыняцця разавага сертыфіката фіксуюцца з выкарыстаннем інфармацыйнай сістэмы мытнага органа адпраўлення.
II. Прадстаўленне разавага сертыфіката для рэгістрацыі, 
рэгістрацыя і адмова ў рэгістрацыі разавага сертыфіката
6. З мэтай рэгістрацыі разавы сертыфікат прадстаўляецца ў мытны орган рэгістрацыі асобай, якая прадаставіла забеспячэнне. У выпадку калі выкананне абавязку па выплаце пошлін, падаткаў забяспечваецца паручальніцтвам, дапускаецца прадстаўленне разавага сертыфіката ў мытны орган рэгістрацыі паручальнікам.
Разавы сертыфікат прадстаўляецца ў выглядзе электроннага дакумента, сфарміраванага ў адпаведнасці са структурай і фарматам сертыфіката, вызначанымі Еўразійскай эканамічнай камісіяй (далей – Камісія).
У выпадках, прадугледжаных пунктам 2 артыкула 147 Кодэкса, разавы сертыфікат можа быць прадстаўлены ў выглядзе дакумента на папяровым носьбіце, запоўненага ў адпаведнасці з Парадкам запаўнення сертыфіката.
Разавы сертыфікат у выглядзе дакумента на папяровым носьбіце прадстаўляецца ў мытны орган рэгістрацыі ў 2 экзэмплярах.
7. Разавы сертыфікат прадстаўляецца ў мытны орган рэгістрацыі ў наступныя тэрміны:
а) на працягу тэрміну дзеяння дагавора паручальніцтва або банкаўскай гарантыі, калі ў такіх дагаворы паручальніцтва або банкаўскай гарантыі, якія забяспечваюць выкананне абавязку па выплаце пошлін, падаткаў, вызначана, што патрабаванне мытнага органа аб неабходнасці выканання абавязацельстваў, прынятых у рамках гэтых спосабаў забеспячэння, можа быць прад’яўлена па сканчэнні тэрміну дзеяння такіх дагавора паручальніцтва або банкаўскай гарантыі;
б) на працягу тэрміну дзеяння дагавора паручальніцтва або банкаўскай гарантыі, але не пазней чым за 4 месяцы да сканчэння тэрміну іх дзеяння, калі ў такіх дагаворы паручальніцтва або банкаўскай гарантыі, якія забяспечваюць выкананне абавязку па выплаце пошлін, падаткаў, не ўстаноўлена ўмова, указаная ў падпункце «а» гэтага пункта;
в) на працягу тэрміну дзеяння дагавора аб закладзе маёмасці, але не пазней чым за 4 месяцы да сканчэння тэрміну яго дзеяння, калі выкананне абавязку па выплаце пошлін, падаткаў забяспечваецца закладам маёмасці;
г) на працягу тэрміну знаходжання грашовых сродкаў (грошай) на адпаведных рахунках, калі выкананне абавязку па выплаце пошлін, падаткаў забяспечваецца грашовымі сродкамі (грашыма), тэрмін знаходжання якіх на адпаведных рахунках абмежаваны ў адпаведнасці з заканадаўствам дзяржаў-членаў;
д) на працягу тэрміну дзеяння дакумента, які забяспечвае выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса, – калі ў такім дакуменце вызначана, што патрабаванне мытнага органа аб неабходнасці выканання абавязацельстваў, прынятых у рамках гэтага спосабу забеспячэння, можа быць прад’яўлена па сканчэнні тэрміну дзеяння такога дакумента;
е) на працягу тэрміну дзеяння дакумента, які забяспечвае выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса, але не пазней чым за 4 месяцы да сканчэння тэрміну дзеяння такога дакумента, калі ў такім дакуменце не ўстаноўлена ўмова, указаная ў падпункце «д» гэтага пункта.
8. У выпадку калі выкананне абавязку па выплаце пошлін, падаткаў забяспечана 2 або больш дагаворамі паручальніцтва, банкаўскімі гарантыямі, дагаворамі аб закладзе маёмасці, дакументамі, якія забяспечваюць выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса, тэрмін, на працягу якога разавы сертыфікат павінен быць прадстаўлены ў мытны орган рэгістрацыі, вызначаецца ў адпаведнасці з пунктам 7 гэтага Парадку зыходзячы з таго, тэрмін дзеяння якога з указаных дакументаў (дагавора, банкаўскай гарантыі або дакумента) заканчваецца раней.
9. У выпадку калі выкананне абавязку па выплаце пошлін, падаткаў забяспечваецца грашовымі сродкамі (грашыма), тэрмін знаходжання якіх на адпаведных рахунках не абмежаваны ў адпаведнасці з заканадаўствам дзяржаў-членаў, або дагаворам паручальніцтва, тэрмін дзеяння якога не абмежаваны, тэрмін прадстаўлення разавага сертыфіката ў мытны орган рэгістрацыі не абмяжоўваецца.
10. Пры прадстаўленні разавага сертыфіката мытны орган рэгістрацыі:
а) фіксуе з выкарыстаннем інфармацыйнай сістэмы дату і час прадстаўлення ў мытны орган рэгістрацыі разавага сертыфіката ў выглядзе электроннага дакумента;
б) уносіць у разавы сертыфікат у выглядзе дакумента на папяровым носьбіце звесткі аб даце яго прадстаўлення ў мытны орган рэгістрацыі.
11. Мытны орган рэгістрацыі рэгіструе або адмаўляе ў рэгістрацыі разавага сертыфіката ў выглядзе дакумента на папяровым носьбіце не пазней 1 працоўнага дня з дня, наступнага за днём прадстаўлення сертыфіката, а ў выпадку прадстаўлення разавага сертыфіката ў выглядзе электроннага дакумента – не пазней 1 гадзіны працоўнага часу мытнага органа з моманту прадстаўлення такога сертыфіката.
12. Мытны орган рэгістрацыі адмаўляе ў рэгістрацыі разавага сертыфіката пры наяўнасці хоць бы адной з наступных падстаў:
а) забеспячэнне не прадстаўлена, або не прынята мытным органам рэгістрацыі, або не можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту;
б) памер прадстаўленага забеспячэння, якое можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту, меншы за суму, указаную ў разавым сертыфікаце;
в) разавы сертыфікат прадстаўлены ў мытны орган, неправамоцны рэгістраваць разавыя сертыфікаты;
г) разавы сертыфікат прадстаўлены іншай асобай, чым асобы, указаныя ў абзацы першым пункта 6 гэтага Парадку;
д) паўнамоцтвы фізічнай асобы, якая запоўніла разавы сертыфікат (у выпадку, калі разавы сертыфікат у выглядзе дакумента на папяровым носьбіце запоўнены фізічнай асобай, якая з’яўляецца кіраўніком або работнікам асобы, якая прадставіла такі сертыфікат), не пацверджаны;
е) разавы сертыфікат у выглядзе дакумента на папяровым носьбіце складзены не па форме, зацверджанай Рашэннем Калегіі Еўразійскай эканамічнай камісіі ад 24 кастрычніка 2023 г. № 151;
ж) структура і фармат разавага сертыфіката ў выглядзе электроннага дакумента не адпавядаюць структуры і фармату, вызначаным Камісіяй;
з) разавы сертыфікат не ўтрымлівае звестак, якія падлягаюць указанню ў адпаведнасці з Парадкам запаўнення сертыфіката;
і) разавы сертыфікат прадстаўлены ў мытны орган рэгістрацыі па сканчэнні тэрміну, вызначанага ў адпаведнасці з пунктам 7 гэтага Парадку.
13. Пры адсутнасці падстаў для адмовы ў рэгістрацыі разавага сертыфіката мытны орган рэгістрацыі ў тэрмін, прадугледжаны пунктам 11 гэтага Парадку:
а) уносіць у інфармацыйную сістэму звесткі аб разавым сертыфікаце ў выглядзе дакумента на папяровым носьбіце і з яго, калі такія звесткі не былі ўнесены да рэгістрацыі разавага сертыфіката;
б) рэгіструе з выкарыстаннем інфармацыйнай сістэмы разавы сертыфікат шляхам прысваення яму рэгістрацыйнага нумара і ўказання даты заканчэння тэрміну яго дзеяння;
в) інфармуе з выкарыстаннем інфармацыйнай сістэмы асобу, якая прадставіла разавы сертыфікат у выглядзе электроннага дакумента, аб рэгістрацыі разавага сертыфіката (з указаннем рэгістрацыйнага нумара сертыфіката і даты заканчэння тэрміну яго дзеяння);
г) уносіць у разавы сертыфікат у выглядзе дакумента на папяровым носьбіце звесткі аб яго рэгістрацыйным нумары і даце заканчэння тэрміну яго дзеяння;
д) накіроўвае асобе, якая прадставіла разавы сертыфікат у выглядзе дакумента на папяровым носьбіце, другі экзэмпляр зарэгістраванага разавага сертыфіката ў выглядзе дакумента на папяровым носьбіце заказным паштовым адпраўленнем з паведамленнем аб уручэнні або перадае іншым спосабам, які дазваляе пацвердзіць факт яго атрымання;
е) накіроўвае з выкарыстаннем інфармацыйнай сістэмы зарэгістраваны разавы сертыфікат у выглядзе электроннага дакумента, а пры афармленні разавага сертыфіката ў выглядзе дакумента на папяровым носьбіце – звесткі з граф А, В і 1, падраздзела «Код спосабу забеспячэння» графы 3, граф 4–7 сертыфіката ва ўпаўнаважаны на ажыццяўленне інфармацыйнага абмену мытны орган дзяржавы-члена, у якім знаходзіцца мытны орган адпраўлення (далей – упаўнаважаны мытны орган адпраўлення).
14. Пры наяўнасці падстаў для адмовы ў рэгістрацыі разавага сертыфіката мытны орган рэгістрацыі ў тэрмін, прадугледжаны пунктам 11 гэтага Парадку:
а) адмаўляе ў рэгістрацыі разавага сертыфіката шляхам унясення ў інфармацыйную сістэму інфармацыі аб адмове ў рэгістрацыі разавага сертыфіката ў выглядзе электроннага дакумента (з указаннем даты, часу і падставы для адмовы ў рэгістрацыі сертыфіката) або шляхам унясення ў першы і другі экзэмпляры разавага сертыфіката ў выглядзе дакумента на папяровым носьбіце звестак аб адмове ў рэгістрацыі сертыфіката;
б) уносіць у інфармацыйную сістэму інфармацыю аб адмове ў рэгістрацыі разавага сертыфіката ў выглядзе дакумента на папяровым носьбіце ў выпадку, калі звесткі аб разавым сертыфікаце і з яго раней былі ўнесены ў інфармацыйную сістэму;
в) інфармуе з выкарыстаннем інфармацыйнай сістэмы асобу, якая прадставіла разавы сертыфікат, аб адмове ў рэгістрацыі разавага сертыфіката ў выглядзе электроннага дакумента (з указаннем даты, часу і падставы для такой адмовы);
г) накіроўвае асобе, якая прадставіла разавы сертыфікат, першы і другі экзэмпляры разавага сертыфіката ў выглядзе дакумента на папяровым носьбіце заказным паштовым адпраўленнем з паведамленнем аб уручэнні або перадае іншым спосабам, які дазваляе пацвердзіць факт іх атрымання.
III. Ануляванне рэгістрацыі разавага сертыфіката
15. Рэгістрацыя разавага сертыфіката анулюецца ў выпадку выяўлення мытным органам рэгістрацыі хоць бы адной падставы з ліку прадугледжаных падпунктамі «а», «б», «з» і «і» пункта 12 гэтага Парадку, якая мела месца на дату рэгістрацыі разавага сертыфіката.
Ануляванне рэгістрацыі разавага сертыфіката праводзіцца таксама ў выпадку ўнясення ў яго змяненняў (дапаўненняў).
16. Рэгістрацыя разавага сертыфіката не можа быць анулявана пры наяўнасці хоць бы адной з наступных падстаў:
а) разавы сертыфікат прыняты мытным органам адпраўлення ў якасці дакумента, які пацвярджае прадастаўленне забеспячэння;
б) тэрмін дзеяння разавага сертыфіката скончыўся.
17. Пры адсутнасці падстаў, прадугледжаных пунктам 16 гэтага Парадку, мытны орган рэгістрацыі не пазней 1 працоўнага дня з дня, наступнага за днём выяўлення наяўнасці хоць бы адной з падстаў, прадугледжаных пунктам 15 гэтага Парадку (у выпадку рэгістрацыі разавага сертыфіката ў выглядзе дакумента на папяровым носьбіце), або не пазней 15 мінут працоўнага часу мытнага органа з моманту выяўлення адной з такіх падстаў (у выпадку рэгістрацыі разавага сертыфіката ў выглядзе электроннага дакумента):
а) уносіць у інфармацыйную сістэму інфармацыю аб ануляванні рэгістрацыі разавага сертыфіката (з указаннем даты, часу і падставы для анулявання);
б) уносіць у разавы сертыфікат у выглядзе дакумента на папяровым носьбіце звесткі аб ануляванні рэгістрацыі разавага сертыфіката;
в) інфармуе з выкарыстаннем інфармацыйнай сістэмы ўпаўнаважаны мытны орган адпраўлення аб ануляванні рэгістрацыі разавага сертыфіката (з указаннем рэгістрацыйнага нумара разавага сертыфіката, даты і часу анулявання яго рэгістрацыі);
г) інфармуе асобу, якая прадставіла разавы сертыфікат, любым даступным спосабам аб ануляванні рэгістрацыі разавага сертыфіката (з указаннем рэгістрацыйнага нумара разавага сертыфіката, даты, часу і падставы для анулявання яго рэгістрацыі).
IV. Прыняцце і ануляванне прыняцця разавага сертыфіката
18. Другі экзэмпляр зарэгістраванага мытным органам рэгістрацыі разавага сертыфіката ў выглядзе дакумента на папяровым носьбіце прадстаўляецца ў мытны орган адпраўлення дэкларантам тавараў, што змяшчаюцца пад мытную працэдуру мытнага транзіту.
Разавы сертыфікат у выглядзе электроннага дакумента ў мытны орган адпраўлення дэкларантам тавараў, што змяшчаюцца пад мытную працэдуру мытнага транзіту, не прадстаўляецца.
19. Пры пацвярджэнні прадастаўлення забеспячэння ў адпаведнасці з пунктам 6 артыкула 147 Кодэкса зарэгістраваны разавы сертыфікат прымаецца мытным органам адпраўлення ў якасці дакумента, які пацвярджае прадастаўленне забеспячэння ў дачыненні да тавараў, заяўленых у транзітнай дэкларацыі, пры адначасовым захаванні наступных умоў:
а) на момант выпуску тавараў у адпаведнасці з мытнай працэдурай мытнага транзіту рэгістрацыя разавага сертыфіката не анулявана;
б) на момант выпуску тавараў у адпаведнасці з мытнай працэдурай мытнага транзіту разавы сертыфікат не выкарыстаны ў якасці дакумента, які пацвярджае прадастаўленне забеспячэння ў дачыненні да тавараў, якія змяшчаюцца (змешчаных) пад мытную працэдуру мытнага транзіту па іншай транзітнай дэкларацыі;
в) звесткі аб рэгістрацыйным нумары разавага сертыфіката ўказаны ў транзітнай дэкларацыі;
г) звесткі аб дэкларанце тавараў, што змяшчаюцца пад мытную працэдуру мытнага транзіту, указаныя ў транзітнай дэкларацыі, супадаюць са звесткамі аб асобе, указанымі ў графе 5 (у адпаведных рэквізітах структуры) сертыфіката;
д) звесткі аб камерцыйных і транспартных (перавозачных) дакументах, указаныя ў транзітнай дэкларацыі, супадаюць са звесткамі, указанымі ў графе 6 (у адпаведных рэквізітах структуры) сертыфіката;
е) дзеянне разавага сертыфіката не спынена (разавы сертыфікат не пагашаны).
20. У выпадку калі пры пацвярджэнні прадастаўлення забеспячэння ў адпаведнасці з пунктам 6 артыкула 147 Кодэкса выяўлена, што ў інфармацыйнай сістэме мытнага органа адпраўлення адсутнічаюць разавы сертыфікат у выглядзе электроннага дакумента або звесткі аб разавым сертыфікаце ў выглядзе дакумента на папяровым носьбіце і з яго, мытны орган адпраўлення запытвае з выкарыстаннем інфармацыйнай сістэмы мытны орган рэгістрацыі аб факце афармлення і рэгістрацыі разавага сертыфіката, звесткі аб рэгістрацыйным нумары якога ўказаны ў транзітнай дэкларацыі.
21. Па выніках разгляду запыту мытны орган рэгістрацыі не пазней 15 мінут працоўнага часу мытнага органа з моманту паступлення ў інфармацыйную сістэму такога запыту ажыццяўляе з выкарыстаннем інфармацыйнай сістэмы адно з наступных дзеянняў:
накіроўвае зарэгістраваны разавы сертыфікат у выглядзе электроннага дакумента, а пры афармленні разавага сертыфіката ў выглядзе дакумента на папяровым носьбіце – звесткі з граф А, В і 1, падраздзела «Код спосабу забеспячэння» графы 3, граф 4–7 сертыфіката ў мытны орган адпраўлення ў выпадку, калі такі сертыфікат не быў выкарыстаны ў якасці дакумента, які пацвярджае прадастаўленне забеспячэння ў дачыненні да тавараў, якія змяшчаюцца (змешчаны) пад мытную працэдуру мытнага транзіту па іншай транзітнай дэкларацыі, яго рэгістрацыя не анулявана, дзеянне не спынена (сертыфікат не пагашаны);
інфармуе мытны орган адпраўлення аб немагчымасці выкарыстання зарэгістраванага разавага сертыфіката ў выпадку, калі такі сертыфікат выкарыстаны ў якасці дакумента, які пацвярджае прадастаўленне забеспячэння ў дачыненні да тавараў, якія змяшчаюцца (змешчаны) пад мытную працэдуру мытнага транзіту па іншай транзітнай дэкларацыі, рэгістрацыя гэтага сертыфіката анулявана, дзеянне яго спынена (сертыфікат пагашаны) (з указаннем рэгістрацыйнага нумара разавага сертыфіката, прычыны для адмовы ў выкарыстанні такога сертыфіката);
інфармуе мытны орган адпраўлення аб адсутнасці факта рэгістрацыі разавага сертыфіката, указанага ў запыце мытнага органа адпраўлення.
Дзеянні, прадугледжаныя гэтым пунктам, ажыццяўляюцца ў межах тэрміну выпуску тавараў у адпаведнасці з мытнай працэдурай мытнага транзіту.
22. Для прыняцця разавага сертыфіката ў якасці дакумента, які пацвярджае прадастаўленне забеспячэння, мытны орган адпраўлення:
а) фарміруе ў інфармацыйнай сістэме інфармацыю аб прыняцці ў якасці дакумента, які пацвярджае прадастаўленне забеспячэння, разавага сертыфіката, звесткі аб якім указаны ў транзітнай дэкларацыі (з указаннем рэгістрацыйнага нумара транзітнай дэкларацыі);
б) уносіць у разавы сертыфікат у выглядзе дакумента на папяровым носьбіце, звесткі аб якім заяўлены ў транзітнай дэкларацыі, звесткі аб рэгістрацыйным нумары транзітнай дэкларацыі;
в) інфармуе з выкарыстаннем інфармацыйнай сістэмы мытны орган рэгістрацыі аб прыняцці разавага сертыфіката ў якасці дакумента, які пацвярджае прадастаўленне забеспячэння (з указаннем рэгістрацыйных нумароў разавага сертыфіката і транзітнай дэкларацыі).
23. Ануляванне прыняцця разавага сертыфіката ў якасці дакумента, які пацвярджае прадастаўленне забеспячэння, ажыццяўляецца мытным органам адпраўлення пры наяўнасці адной з наступных падстаў:
а) выпуск тавараў у адпаведнасці з мытнай працэдурай мытнага транзіту ануляваны;
б) унясенне ў транзітную дэкларацыю пасля выпуску тавараў у адпаведнасці з мытнай працэдурай мытнага транзіту змяненняў (дапаўненняў), згодна з якімі прадастаўленне забеспячэння ў адпаведнасці з пунктам 4 артыкула 146 Кодэкса не патрабуецца;
в) адмова ў выпуску тавараў (у выпадку, калі да прыняцця рашэння аб адмове ў выпуску тавараў мытным органам адпраўлення прыняты разавы сертыфікат).
24. Для анулявання прыняцця разавага сертыфіката мытны орган адпраўлення не пазней 1 гадзіны працоўнага часу мытнага органа з моманту ўзнікнення адной з падстаў, прадугледжаных пунктам 23 гэтага Парадку, ажыццяўляе наступныя дзеянні:
а) уносіць у інфармацыйную сістэму інфармацыю аб ануляванні прыняцця ў якасці дакумента, які пацвярджае прадастаўленне забеспячэння, разавага сертыфіката, звесткі аб якім заяўлены ў транзітнай дэкларацыі (з указаннем рэгістрацыйнага нумара транзітнай дэкларацыі);
б) уносіць у разавы сертыфікат у выглядзе дакумента на папяровым носьбіце звесткі аб ануляванні прыняцця ў якасці дакумента, які пацвярджае прадастаўленне забеспячэння, разавага сертыфіката, звесткі аб якім заяўлены ў транзітнай дэкларацыі;
в) інфармуе з выкарыстаннем інфармацыйнай сістэмы мытны орган рэгістрацыі аб ануляванні прыняцця разавага сертыфіката ў якасці дакумента, які пацвярджае прадастаўленне забеспячэння (з указаннем рэгістрацыйных нумароў разавага сертыфіката і транзітнай дэкларацыі).
V. Спыненне дзеяння (пагашэнне) разавага сертыфіката
25. Спыненне дзеяння (пагашэнне) разавага сертыфіката ажыццяўляецца мытным органам рэгістрацыі ў наступных выпадках:
а) ініцыятыва асобы, якая раней прадставіла разавы сертыфікат, які падлягае пагашэнню, для рэгістрацыі;
б) сканчэнне тэрміну дзеяння разавага сертыфіката;
в) спыненне абавязку па выплаце пошлін, падаткаў у адпаведнасці з пунктам 3 артыкула 153 Кодэкса (за выключэннем падпунктаў 7 і 8 указанага пункта).
26. У выпадку, прадугледжаным падпунктам «а» пункта 25 гэтага Парадку, асоба, якая раней прадставіла разавы сертыфікат, які падлягае пагашэнню, прадстаўляе ў мытны орган рэгістрацыі:
а) зварот, складзены ў пісьмовым выглядзе (у адвольнай форме), з прыкладаннем другога экзэмпляра разавага сертыфіката ў выглядзе дакумента на папяровым носьбіце, які падлягае пагашэнню (у выпадку, калі такі разавы сертыфікат прадстаўляўся ў мытны орган для рэгістрацыі ў выглядзе дакумента на папяровым носьбіце) (далей – зварот);
б) новы разавы сертыфікат у выглядзе электроннага дакумента, сфарміраваны ў адпаведнасці са структурай і фарматам сертыфіката, вызначанымі Камісіяй, з указаннем у такім сертыфікаце рэгістрацыйнага нумара разавага сертыфіката ў выглядзе электроннага дакумента, які падлягае пагашэнню, і звестак аб асобе, якая прадставіла новы разавы сертыфікат (у выпадку калі разавы сертыфікат, які падлягае пагашэнню, прадстаўляўся ў мытны орган для рэгістрацыі ў выглядзе электроннага дакумента).
27. Мытны орган рэгістрацыі фіксуе з выкарыстаннем інфармацыйнай сістэмы дату і час прадстаўлення новага разавага сертыфіката ў выглядзе электроннага дакумента ў адпаведнасці з падпунктам «а» пункта 10 гэтага Парадку.
28. Спыненне дзеяння (пагашэнне) разавага сертыфіката ажыццяўляецца пры адначасовым захаванні наступных умоў:
а) зварот або новы разавы сертыфікат у выглядзе электроннага дакумента накіраваны асобай, якая раней прадставіла разавы сертыфікат, што падлягае пагашэнню;
б) зварот або новы разавы сертыфікат у выглядзе электроннага дакумента накіраваны ў мытны орган, які зарэгістраваў разавы сертыфікат, што падлягае пагашэнню;
в) дзеянне разавага сертыфіката, які падлягае пагашэнню, не спынена (сертыфікат не пагашаны);
г) рэгістрацыя разавага сертыфіката, які падлягае пагашэнню, не анулявана;
д) новы разавы сертыфікат у выглядзе электроннага дакумента адпавядае патрабаванням да структуры і фармату сертыфіката, вызначаным Камісіяй;
е) у інфармацыйнай сістэме мытнага органа рэгістрацыі на момант разгляду звароту або новага разавага сертыфіката ў выглядзе электроннага дакумента адсутнічае інфармацыя аб прыняцці мытным органам адпраўлення разавага сертыфіката, што падлягае пагашэнню, у якасці дакумента, які пацвярджае прадастаўленне забеспячэння.
29. Пры невыкананні ўмоў, прадугледжаных пунктам 28 гэтага Парадку, не пазней 30 мінут працоўнага часу мытнага органа з моманту прадстаўлення новага разавага сертыфіката ў выглядзе электроннага дакумента або не пазней 1 працоўнага дня з дня, наступнага за днём прадстаўлення звароту, мытны орган рэгістрацыі:
а) уносіць у інфармацыйную сістэму інфармацыю аб адмове ў спыненні дзеяння (пагашэнні) разавага сертыфіката ў выглядзе электроннага дакумента (з указаннем яго рэгістрацыйнага нумара, даты, часу і падставы такой адмовы);
б) інфармуе з выкарыстаннем інфармацыйнай сістэмы (у выпадку прадстаўлення новага разавага сертыфіката ў выглядзе электроннага дакумента) або любым даступным спосабам (у выпадку прадстаўлення звароту) асобу, якая прадставіла разавы сертыфікат у выглядзе электроннага дакумента або зварот, аб адмове ў спыненні дзеяння (пагашэнні) разавага сертыфіката (з указаннем яго рэгістрацыйнага нумара, даты, часу і прычыны такой адмовы);
в) вяртае асобе, якая прадставіла зварот, паштовым адпраўленнем або перадае іншым спосабам, які дазваляе пацвердзіць факт атрымання, другі экзэмпляр разавага сертыфіката ў выглядзе дакумента на папяровым носьбіце, дзеянне якога меркавалася спыніць.
30. Пры выкананні ўмоў, прадугледжаных пунктам 28 гэтага Парадку, мытны орган рэгістрацыі спыняе дзеянне разавага сертыфіката (пагашае сертыфікат) у наступныя тэрміны:
а) у выпадку прадстаўлення новага разавага сертыфіката ў выглядзе электроннага дакумента – не пазней за 30 мінут працоўнага часу мытнага органа з моманту прадстаўлення такога сертыфіката;
б) у выпадку прадстаўлення звароту – не пазней 1 працоўнага дня з дня, наступнага за днём прадстаўлення такога звароту.
31. У выпадках, прадугледжаных падпунктамі «б» і «в» пункта 25 гэтага Парадку, мытны орган рэгістрацыі спыняе дзеянне разавага сертыфіката (пагашае сертыфікат) не пазней 1 працоўнага дня, наступнага за днём сканчэння тэрміну дзеяння разавага сертыфіката або за днём атрымання мытным органам рэгістрацыі звестак аб наступленні акалічнасцей, прадугледжаных падпунктам «в» пункта 25 гэтага Парадку.
32. Пры спыненні дзеяння (пагашэнні) разавага сертыфіката мытны орган рэгістрацыі:
а) уносіць у інфармацыйную сістэму інфармацыю аб спыненні дзеяння (пагашэнні) разавага сертыфіката (з указаннем рэгістрацыйнага нумара такога сертыфіката, даты, часу і падставы для спынення яго дзеяння (пагашэння));
б) уносіць у першы і другі (пры наяўнасці) экзэмпляры разавага сертыфіката ў выглядзе дакумента на папяровым носьбіце звесткі аб спыненні дзеяння (пагашэнні) разавага сертыфіката;
в) інфармуе з выкарыстаннем інфармацыйнай сістэмы ўпаўнаважаны мытны орган адпраўлення аб спыненні дзеяння (пагашэнні) разавага сертыфіката (з указаннем рэгістрацыйнага 
нумара разавага сертыфіката, даты і часу спынення яго дзеяння (пагашэння));
г) накіроўвае асобе, якая прадставіла зварот, другі экзэмпляр разавага сертыфіката ў выглядзе дакумента на папяровым носьбіце заказным паштовым адпраўленнем з паведамленнем аб уручэнні або перадае іншым спосабам, які дазваляе пацвердзіць факт яго атрымання;
д) інфармуе з выкарыстаннем інфармацыйнай сістэмы асобу, якая прадставіла разавы сертыфікат у выглядзе электроннага дакумента, аб спыненні дзеяння (пагашэнні) разавага сертыфіката (з указаннем рэгістрацыйнага нумара разавага сертыфіката, даты, часу і падставы для спынення яго дзеяння (пагашэння)).
VI. Унясенне ў разавы сертыфікат змяненняў (дапаўненняў)
33. У выпадку неабходнасці ўнясення змяненняў (дапаўненняў) у разавы сертыфікат у мытны орган рэгістрацыі ў адпаведнасці з пунктам 6 гэтага Парадку прадстаўляецца новы разавы сертыфікат, складзены з улікам неабходных змяненняў (дапаўненняў), з указаннем у такім сертыфікаце рэгістрацыйнага нумара раней зарэгістраванага разавага сертыфіката, у які прапануецца ўнесці змяненні (дапаўненні).
У выпадку неабходнасці ўнясення змяненняў (дапаўненняў) у разавы сертыфікат у выглядзе дакумента на папяровым носьбіце адначасова прадстаўляецца другі экзэмпляр разавага сертыфіката, у які прапануецца ўнесці змяненні (дапаўненні).
Пры прадстаўленні новага разавага сертыфіката мытны орган рэгістрацыі ажыццяўляе дзеянні ў адпаведнасці з пунктам 10 гэтага Парадку.
Рэгістрацыя новага разавага сертыфіката ажыццяўляецца ў адпаведнасці з пунктам 13 гэтага Парадку.
Рэгістрацыя разавага сертыфіката, у які прапануецца ўнесці змяненні (дапаўненні), анулюецца ў адпаведнасці з пунктам 17 гэтага Парадку.
34. Рэгістрацыя разавага сертыфіката, складзенага з улікам неабходных змяненняў (дапаўненняў), ажыццяўляецца пры адначасовым выкананні наступных умоў:
а) разавы сертыфікат прадстаўлены асобай, якая раней прадставіла зарэгістраваны разавы сертыфікат;
б) адсутнічаюць падставы, пры якіх рэгістрацыя раней зарэгістраванага разавага сертыфіката не можа быць анулявана, прадугледжаныя пунктам 16 гэтага Парадку;
в) адсутнічаюць падставы для адмовы ў рэгістрацыі разавага сертыфіката, прадугледжаныя пунктам 12 гэтага Парадку.
35. У выпадку невыканання прадугледжаных пунктам 34 гэтага Парадку ўмоў мытны орган рэгістрацыі не пазней 1 працоўнага дня з дня, наступнага за днём прадстаўлення новага разавага сертыфіката ў выглядзе дакумента на папяровым носьбіце, або не пазней 15 мінут працоўнага часу мытнага органа з моманту прадстаўлення новага разавага сертыфіката ў выглядзе электроннага дакумента ажыццяўляе наступныя дзеянні:
а) адмаўляе ва ўнясенні змяненняў (дапаўненняў) шляхам унясення ў інфармацыйную сістэму інфармацыі аб адмове ва ўнясенні змяненняў (дапаўненняў) у разавы сертыфікат у выглядзе электроннага дакумента (з указаннем даты, часу і падставы такой адмовы) або шляхам унясення ў першы і другі экзэмпляры новага разавага сертыфіката ў выглядзе дакумента на папяровым носьбіце звестак аб адмове ва ўнясенні ў яго змяненняў (дапаўненняў);
б) уносіць у інфармацыйную сістэму інфармацыю аб адмове ва ўнясенні змяненняў (дапаўненняў) у разавы сертыфікат у выглядзе дакумента на папяровым носьбіце ў выпадку, калі звесткі аб новым разавым сертыфікаце, складзеным з улікам неабходных змяненняў (дапаўненняў), і звесткі з яго раней былі ўнесены ў інфармацыйную сістэму;
в) інфармуе з выкарыстаннем інфармацыйнай сістэмы асобу, якая прадставіла разавы сертыфікат, аб адмове ва ўнясенні змяненняў (дапаўненняў) у разавы сертыфікат у выглядзе электроннага дакумента (з указаннем даты, часу і падставы для такой адмовы);
г) вяртае асобе, якая прадставіла разавы сертыфікат у выглядзе дакумента на папяровым носьбіце, другі экзэмпляр разавага сертыфіката, у які меркавалася ўнясенне змяненняў (дапаўненняў), а таксама першы і другі экзэмпляры новага разавага сертыфіката ў выглядзе дакумента на папяровым носьбіце паштовым адпраўленнем або перадае іншым спосабам, які дазваляе пацвердзіць факт іх атрымання.
______________

ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 24 кастрычніка 2023 г. № 151

ПАРАДАК
выкарыстання сертыфіката забеспячэння выканання абавязку 
па выплаце мытных пошлін, падаткаў у дачыненні да тавараў, 
якія перавозяцца па некалькіх транзітных дэкларацыях, 
і ўнясення ў такі сертыфікат змяненняў (дапаўненняў)
I. Агульныя палажэнні
1. Гэты Парадак распрацаваны ў адпаведнасці з пунктам 5 артыкула 147 Мытнага кодэкса Еўразійскага эканамічнага саюза (далей – Кодэкс), з улікам артыкула 3 Пагаднення аб асаблівасцях прымянення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін пры перавозцы (транспарціроўцы) тавараў у адпаведнасці з мытнай працэдурай мытнага транзіту ад 19 красавіка 2022 года (далей – Пагадненне).
Гэты Парадак вызначае правілы выкарыстання сертыфіката забеспячэння выканання абавязку па выплаце мытных пошлін, падаткаў у дачыненні да тавараў, якія перавозяцца па некалькіх транзітных дэкларацыях (далей – генеральны сертыфікат), у тым ліку правілы прадстаўлення генеральнага сертыфіката ў мытны орган дзяржавы – члена Еўразійскага эканамічнага саюза (далей адпаведна – мытны орган, дзяржава-член), рэгістрацыі, адмовы ў рэгістрацыі, анулявання рэгістрацыі, спынення дзеяння (пагашэння), прыняцця і анулявання прыняцця генеральнага сертыфіката, а таксама парадак унясення ў такі сертыфікат змяненняў (дапаўненняў).
2. Генеральны сертыфікат выкарыстоўваецца ў выпадку, калі тавары змяшчаюцца пад мытную працэдуру мытнага транзіту мытным органам адной дзяржавы-члена (далей – мытны орган адпраўлення), а генеральнае забеспячэнне выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін (далей адпаведна – генеральнае забеспячэнне, пошліны, падаткі) у дачыненні да такіх тавараў прадастаўлена мытнаму органу іншай дзяржавы-члена, у якой знаходзіцца мытны орган прызначэння.
Генеральны сертыфікат можа быць выкарыстаны:
у мытным органе адпраўлення дзяржавы-члена, указанай у рэквізітах структуры генеральнага сертыфіката, якія адпавядаюць графе 7 сертыфіката забеспячэння выканання абавязку па выплаце мытных пошлін, падаткаў, форма якога зацверджана Рашэннем Калегіі Еўразійскай эканамічнай камісіі ад 24 кастрычніка 2023 г. № 151, пры захаванні палажэнняў пункта 1 артыкула 147 Кодэкса;
у дачыненні да тавараў, якія перавозяцца па некалькіх транзітных дэкларацыях на працягу тэрміну дзеяння генеральнага сертыфіката;
у межах сумы генеральнага забеспячэння (незарэзерваванага астатку генеральнага забеспячэння), прадастаўленага (прынятага) у дачыненні да тавараў, якія перавозяцца па некалькіх транзітных дэкларацыях, з улікам спрашчэнняў, устаноўленых у адпаведнасці з артыкулам 2 Пагаднення (далей – спрашчэнні).
3. У выпадку калі выкананне абавязку па выплаце пошлін, падаткаў забяспечана некалькімі спосабамі і (або) генеральнае забеспячэнне прадастаўлена ў розных валютах, генеральныя сертыфікаты афармляюцца адпаведна ў дачыненні да кожнага такога генеральнага забеспячэння (прадастаўленага кожным са спосабаў у адной валюце).
4. Мытны орган дзяржавы-члена, у мытны орган якой прадастаўлена генеральнае забеспячэнне (далей – мытны орган рэгістрацыі), ажыццяўляе і фіксуе з выкарыстаннем інфармацыйнай сістэмы наступныя аперацыі:
а) фіксуе дату і час прадстаўлення генеральнага сертыфіката для рэгістрацыі;
б) рэгіструе генеральны сертыфікат або адмаўляе ў яго рэгістрацыі;
в) анулюе рэгістрацыю генеральнага сертыфіката;
г) спыняе дзеянне (пагашае) генеральны сертыфікат або адмаўляе ў спыненні дзеяння (пагашэнні) генеральнага сертыфіката;
д) ажыццяўляе ўлік сумы забеспячэння, указанай у генеральным сертыфікаце, у межах памеру генеральнага забеспячэння (незарэзерваванага астатку генеральнага забеспячэння), якое можа быць выкарыстана ў якасці забеспячэння пры мытнай працэдуры мытнага транзіту, з улікам спрашчэнняў;
е) ажыццяўляе зняцце з уліку ўказанай сумы забеспячэння;
ж) ажыццяўляе ўстанаўленне часовай забароны выкарыстання сумы забеспячэння ў дачыненні да тавараў, якія перавозяцца па канкрэтнай транзітнай дэкларацыі, у межах сумы, указанай у генеральным сертыфікаце і не заблакіраванай мытным органам (далей – рэзерваванне сумы забеспячэння), і яе разрэзерваванне (зняцце забароны выкарыстання);
з) фарміруе звесткі аб магчымасці або немагчымасці выкарыстання забеспячэння па транзітнай дэкларацыі ў межах сумы, указанай у генеральным сертыфікаце і не заблакіраванай мытным органам;
і) уносіць змяненні або адмаўляе ва ўнясенні змяненняў (дапаўненняў) у раней зарэгістраваны генеральны сертыфікат.
5. Мытны орган адпраўлення ажыццяўляе і фіксуе з выкарыстаннем інфармацыйнай сістэмы наступныя аперацыі:
а) ажыццяўляе прыняцце генеральнага сертыфіката ў якасці дакумента, які пацвярджае прадастаўленне забеспячэння ў дачыненні да тавараў, якія перавозяцца па канкрэтнай транзітнай дэкларацыі;
б) фарміруе запыт аб магчымасці выкарыстання забеспячэння па транзітнай дэкларацыі ў межах сумы, указанай у генеральным сертыфікаце і не заблакіраванай мытным органам.
6. Дзеянні, прадугледжаныя пунктамі 4 і 5 гэтага Парадку, могуць адбывацца пры дапамозе інфармацыйнай сістэмы ўказаных у гэтых пунктах мытных органаў без удзелу службовых асоб такіх мытных органаў.
7. З мэтай рэгістрацыі генеральны сертыфікат прадстаўляецца ў мытны орган рэгістрацыі асобай, якая прадаставіла генеральнае забеспячэнне. У выпадку калі выкананне абавязку па выплаце пошлін, падаткаў забяспечваецца паручальніцтвам, дапускаецца прадстаўленне генеральнага сертыфіката паручальнікам.
Генеральны сертыфікат прадстаўляецца ў выглядзе электроннага дакумента, сфарміраванага ў адпаведнасці са структурай і фарматам сертыфіката, вызначанымі Еўразійскай эканамічнай камісіяй (далей – Камісія).
8. Генеральны сертыфікат прадстаўляецца для рэгістрацыі ў мытны орган рэгістрацыі ў наступныя тэрміны:
а) на працягу тэрміну дзеяння дагавора паручальніцтва або банкаўскай гарантыі, калі ў такіх дагаворы паручальніцтва або банкаўскай гарантыі, якія забяспечваюць выкананне абавязку па выплаце пошлін, падаткаў, вызначана, што патрабаванне мытнага органа аб неабходнасці выканання абавязацельстваў, прынятых у рамках гэтых спосабаў забеспячэння, можа быць прад’яўлена па сканчэнні тэрміну дзеяння дагавора паручальніцтва або банкаўскай гарантыі;
б) на працягу тэрміну дзеяння дагавора паручальніцтва або банкаўскай гарантыі, але не пазней чым за 3 месяцы да сканчэння тэрміну дзеяння дагавора паручальніцтва або банкаўскай гарантыі, калі ў такіх дагаворы паручальніцтва або банкаўскай гарантыі, якія забяспечваюць выкананне абавязку па выплаце пошлін, падаткаў, не ўстаноўлена ўмова, указаная ў падпункце «а» гэтага пункта;
в) на працягу тэрміну дзеяння дагавора аб закладзе маёмасці, але не пазней чым за 3 месяцы да сканчэння тэрміну дзеяння дагавора аб закладзе маёмасці, калі выкананне абавязку па выплаце пошлін, падаткаў забяспечваецца закладам маёмасці;
г) на працягу тэрміну знаходжання грашовых сродкаў (грошай) на адпаведных рахунках, калі выкананне абавязку па выплаце пошлін, падаткаў забяспечваецца грашовымі сродкамі (грашыма), тэрмін знаходжання якіх на адпаведных рахунках абмежаваны ў адпаведнасці з заканадаўствам дзяржаў-членаў;
д) на працягу тэрміну дзеяння дакумента, які забяспечвае выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса, калі ў такім дакуменце вызначана, што патрабаванне мытнага органа аб неабходнасці выканання абавязацельстваў, прынятых у рамках гэтага спосабу забеспячэння, можа быць прад’яўлена па сканчэнні тэрміну дзеяння такога дакумента;
е) на працягу тэрміну дзеяння дакумента, які забяспечвае выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса, але не пазней чым за 3 месяцы да сканчэння тэрміну дзеяння такога дакумента, калі ў такім дакуменце не ўстаноўлена ўмова, указаная ў падпункце «д» гэтага пункта.
9. У выпадку калі выкананне абавязку па выплаце пошлін, падаткаў забяспечваецца грашовымі сродкамі (грашыма), тэрмін знаходжання якіх на адпаведных рахунках не абмежаваны ў адпаведнасці з заканадаўствам дзяржаў-членаў, або дагаворам паручальніцтва, тэрмін дзеяння якога не абмежаваны, тэрмін прадстаўлення генеральнага сертыфіката ў мытны орган рэгістрацыі не абмяжоўваецца.
10. Пры прадстаўленні генеральнага сертыфіката мытны орган рэгістрацыі фіксуе з выкарыстаннем інфармацыйнай сістэмы дату і час яго прадстаўлення.
11. Мытны орган рэгістрацыі рэгіструе генеральны сертыфікат або адмаўляе ў яго рэгістрацыі не пазней 1 гадзіны працоўнага часу мытнага органа з моманту прадстаўлення генеральнага сертыфіката.
Калі прадстаўленне генеральнага сертыфіката для рэгістрацыі ажыццяўляецца адначасова з прадастаўленнем генеральнага забеспячэння, рашэнне аб рэгістрацыі (адмове ў рэгістрацыі) генеральнага сертыфіката прымаецца мытным органам рэгістрацыі ў межах тэрмінаў, устаноўленых у адпаведнасці з заканадаўствам дзяржаў-членаў для прыняцця рашэння аб прыняцці або адмове ў прыняцці генеральнага забеспячэння.
12. Мытны орган рэгістрацыі адмаўляе ў рэгістрацыі генеральнага сертыфіката пры наяўнасці хоць бы адной з наступных падстаў:
а) генеральнае забеспячэнне не дадзена, або не прынята мытным органам, або не можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту;
б) памер прадастаўленага (прынятага) генеральнага забеспячэння (незарэзерваванага астатку генеральнага забеспячэння), якое можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту, з улікам прадастаўленых па рашэнні мытнага органа рэгістрацыі спрашчэнняў меншы за суму, указаную ў генеральным сертыфікаце;
в) генеральны сертыфікат прадстаўлены ў мытны орган, неправамоцны рэгістраваць генеральныя сертыфікаты;
г) генеральны сертыфікат прадстаўлены іншай асобай, чым асобы, указаныя ў абзацы першым пункта 7 гэтага Парадку;
д) структура і фармат генеральнага сертыфіката не адпавядаюць структуры і фармату сертыфіката, вызначаным Камісіяй;
е) генеральны сертыфікат не ўтрымлівае звестак, якія падлягаюць указанню ў адпаведнасці з Парадкам запаўнення сертыфіката забеспячэння выканання абавязку па выплаце мытных пошлін, падаткаў, зацверджаным Рашэннем Еўразійскай эканамічнай камісіі ад 24 кастрычніка 2023 г. № 151 (далей – Парадак запаўнення сертыфіката);
ж) дата заканчэння тэрміну дзеяння генеральнага сертыфіката вызначана без уліку тэрмінаў, прадугледжаных пунктам 28 Парадку запаўнення сертыфіката.
13. Пры адсутнасці падстаў для адмовы ў рэгістрацыі генеральнага сертыфіката мытны орган рэгістрацыі ў тэрмін, прадугледжаны пунктам 11 гэтага Парадку, ажыццяўляе з выкарыстаннем інфармацыйнай сістэмы наступныя дзеянні:
а) рэгіструе генеральны сертыфікат шляхам прысваення яму рэгістрацыйнага нумара;
б) ажыццяўляе ўлік сумы забеспячэння, указанай у генеральным сертыфікаце, у межах памеру генеральнага забеспячэння (незарэзерваванага астатку генеральнага забеспячэння), якое можа быць выкарыстана ў якасці забеспячэння пры змяшчэнні тавараў пад мытную працэдуру мытнага транзіту, з улікам спрашчэнняў, прадастаўленых па рашэнні мытнага органа рэгістрацыі;
в) накіроўвае зарэгістраваны генеральны сертыфікат ва ўпаўнаважаныя на ажыццяўленне інфармацыйнага абмену мытныя органы дзяржаў-членаў, мытным органам якіх мяркуецца падача транзітных дэкларацый;
г) інфармуе асобу, якая прадставіла генеральны сертыфікат, аб рэгістрацыі генеральнага сертыфіката (з указаннем рэгістрацыйнага нумара генеральнага сертыфіката).
14. Пры наяўнасці падстаў для адмовы ў рэгістрацыі генеральнага сертыфіката мытны орган рэгістрацыі ў тэрмін, прадугледжаны пунктам 11 гэтага Парадку:
а) адмаўляе ў рэгістрацыі генеральнага сертыфіката шляхам унясення ў інфармацыйную сістэму інфармацыі аб адмове ў рэгістрацыі генеральнага сертыфіката (з указаннем даты, часу і падставы для адмовы ў рэгістрацыі генеральнага сертыфіката);
б) інфармуе з выкарыстаннем інфармацыйнай сістэмы асобу, якая прадставіла генеральны сертыфікат, аб адмове ў рэгістрацыі генеральнага сертыфіката (з указаннем даты, часу і падставы для такой адмовы).
III. Ануляванне рэгістрацыі генеральнага сертыфіката
15. Рэгістрацыя генеральнага сертыфіката анулюецца ў выпадку выяўлення мытным органам рэгістрацыі хоць бы адной падставы з ліку прадугледжаных падпунктамі «а», «б», «е» і «ж» пункта 12 гэтага Парадку, якая мела месца на дату рэгістрацыі такога генеральнага сертыфіката.
Ануляванне рэгістрацыі генеральнага сертыфіката праводзіцца таксама ў выпадку, прадугледжаным падпунктам «а» пункта 37 гэтага Парадку.
16. Рэгістрацыя генеральнага сертыфіката не можа быць анулявана пры наяўнасці хоць бы адной з наступных падстаў:
а) наяўнасць у інфармацыйнай сістэме мытнага органа рэгістрацыі інфармацыі аб рэзерваванні сумы забеспячэння ў дачыненні да тавараў, якія перавозяцца па адной або некалькіх транзітных дэкларацыях, у межах сумы, указанай у генеральным сертыфікаце;
б) тэрмін дзеяння генеральнага сертыфіката скончыўся.
17. Пры адсутнасці падстаў, прадугледжаных пунктам 16 гэтага Парадку, і пры наяўнасці хоць бы адной падставы з прадугледжаных падпунктамі «а», «б», «е» і «ж» пункта 12 гэтага Парадку мытны орган рэгістрацыі не пазней 15 мінут працоўнага часу мытнага органа з моманту пацвярджэння наяўнасці ўказанай умовы:
а) уносіць у інфармацыйную сістэму інфармацыю аб ануляванні рэгістрацыі генеральнага сертыфіката (з указаннем даты, часу і падставы для анулявання);
б) ажыццяўляе з выкарыстаннем інфармацыйнай сістэмы зняцце з уліку сумы, указанай у генеральным сертыфікаце;
в) інфармуе з выкарыстаннем інфармацыйнай сістэмы аб ануляванні рэгістрацыі генеральнага сертыфіката ўпаўнаважаныя на ажыццяўленне інфармацыйнага абмену мытныя органы дзяржаў-членаў, мытным органам якіх мяркуецца падача транзітных дэкларацый (з указаннем рэгістрацыйнага нумара генеральнага сертыфіката, даты і часу анулявання яго рэгістрацыі);
г) інфармуе з выкарыстаннем інфармацыйнай сістэмы асобу, якая прадставіла генеральны сертыфікат, аб ануляванні рэгістрацыі генеральнага сертыфіката (з указаннем рэгістрацыйнага нумара генеральнага сертыфіката, даты, часу і падставы для анулявання).
IV. Прыняцце і ануляванне прыняцця 
генеральнага сертыфіката
18. Генеральны сертыфікат у мытны орган адпраўлення дэкларантам тавараў, што змяшчаюцца пад мытную працэдуру мытнага транзіту, не прадстаўляецца.
19. У выпадку калі пры праверцы пацвярджэння прадастаўлення забеспячэння ў адпаведнасці з падпунктам 1 пункта 6 артыкула 147 Кодэкса выяўлена, што ў інфармацыйнай сістэме мытнага органа адпраўлення адсутнічае генеральны сертыфікат, такі мытны орган накіроўвае ў мытны орган рэгістрацыі запыт аб рэгістрацыі генеральнага сертыфіката, звесткі аб рэгістрацыйным нумары якога ўказаны ў транзітнай дэкларацыі.
20. Па выніках разгляду запыту, указанага ў пункце 19 гэтага Парадку, мытны орган рэгістрацыі не пазней 15 мінут працоўнага часу мытнага органа з моманту паступлення ў інфармацыйную сістэму такога запыту ажыццяўляе з выкарыстаннем інфармацыйнай сістэмы адно з наступных дзеянняў:
а) накіроўвае зарэгістраваны генеральны сертыфікат, звесткі аб рэгістрацыйным нумары якога ўказаны ў запыце (у выпадку, калі рэгістрацыя такога сертыфіката не анулявана або дзеянне такога сертыфіката не спынена (генеральны сертыфікат не пагашаны));
б) інфармуе аб адсутнасці факта рэгістрацыі генеральнага сертыфіката, указанага ў запыце;
в) інфармуе аб ануляванні рэгістрацыі генеральнага сертыфіката, указанага ў запыце, у адпаведнасці з падпунктам «в» пункта 17 гэтага Парадку;
г) інфармуе аб спыненні дзеяння (пагашэнні) генеральнага сертыфіката, указанага ў запыце, у адпаведнасці з падпунктам «в» пункта 36 гэтага Парадку.
21. Для прыняцця генеральнага сертыфіката мытны орган адпраўлення адначасова з завяршэннем кантролю правільнасці вызначэння памеру забеспячэння, указанага дэкларантам у транзітнай дэкларацыі, накіроўвае з выкарыстаннем інфармацыйнай сістэмы ў мытны орган рэгістрацыі запыт аб магчымасці выкарыстання забеспячэння па транзітнай дэкларацыі ў межах сумы, указанай у генеральным сертыфікаце і не заблакіраванай мытным органам рэгістрацыі (з указаннем рэгістрацыйных нумароў транзітнай дэкларацыі і генеральнага сертыфіката, сумы забеспячэння, неабходнай для рэзервавання па транзітнай дэкларацыі).
22. У выпадку калі рэгістрацыя генеральнага сертыфіката не анулявана, дзеянне генеральнага сертыфіката не спынена (генеральны сертыфікат не пагашаны) і сумы забеспячэння, указанай у генеральным сертыфікаце і не заблакіраванай мытным органам рэгістрацыі, дастаткова для рэзервавання, мытны орган рэгістрацыі не пазней 15 мінут працоўнага часу мытнага органа з моманту паступлення ў інфармацыйную сістэму запыту, указанага ў пункце 21 гэтага Парадку, ажыццяўляе з выкарыстаннем інфармацыйнай сістэмы наступныя дзеянні:
а) рэзервуе суму забеспячэння, указаную ў запыце;
б) інфармуе мытны орган адпраўлення аб магчымасці выкарыстання забеспячэння па транзітнай дэкларацыі (з указаннем рэгістрацыйных нумароў транзітнай дэкларацыі і генеральнага сертыфіката, зарэзерваванай сумы забеспячэння, даты і часу яе рэзервавання);
в) інфармуе асобу, якая прадставіла генеральны сертыфікат, аб рэзерваванні сумы забеспячэння (з указаннем рэгістрацыйных нумароў генеральнага сертыфіката і транзітнай дэкларацыі, зарэзерваванай сумы забеспячэння, даты і часу яе рэзервавання, сумы забеспячэння, магчымай да выкарыстання па генеральным сертыфікаце).
23. У выпадку калі рэгістрацыя генеральнага сертыфіката анулявана, дзеянне генеральнага сертыфіката спынена (генеральны сертыфікат пагашаны) і сумы забеспячэння, указанай у генеральным сертыфікаце і не заблакіраванай мытным органам рэгістрацыі, недастаткова для рэзервавання, мытны орган рэгістрацыі не пазней 15 мінут працоўнага часу мытнага органа з моманту паступлення ў інфармацыйную сістэму запыту, указанага ў пункце 21 гэтага Парадку, інфармуе мытны орган адпраўлення аб немагчымасці выкарыстання забеспячэння па транзітнай дэкларацыі (з указаннем рэгістрацыйных нумароў транзітнай дэкларацыі і генеральнага сертыфіката, даты, часу і прычыны адмовы, а ў выпадку недастатковасці сумы забеспячэння для рэзервавання – таксама сумы забеспячэння, магчымай да выкарыстання па генеральным сертыфікаце).
24. Мытны орган адпраўлення адмаўляе ў прыняцці генеральнага сертыфіката пры наяўнасці хоць бы адной з наступных падстаў:
а) адсутнасць у інфармацыйнай сістэме мытнага органа адпраўлення зарэгістраванага генеральнага сертыфіката;
б) звесткі аб рэгістрацыйным нумары генеральнага сертыфіката не ўказаны ў транзітнай дэкларацыі;
в) на момант выпуску тавараў у адпаведнасці з мытнай працэдурай мытнага транзіту рэгістрацыя генеральнага сертыфіката анулявана;
г) дзеянне генеральнага сертыфіката спынена (генеральны сертыфікат пагашаны);
д) звесткі аб дэкларанце тавараў, указаныя ў транзітнай дэкларацыі, не супадаюць са звесткамі аб дэкларанце, указанымі ў генеральным сертыфікаце;
е) генеральны сертыфікат не можа быць выкарыстаны ў якасці пацвярджэння прадастаўлення забеспячэння ў дачыненні да тавараў, указаных у транзітнай дэкларацыі;
ж) наяўнасць у інфармацыйнай сістэме мытнага органа адпраўлення інфармацыі ад мытнага органа рэгістрацыі аб немагчымасці выкарыстання забеспячэння па транзітнай дэкларацыі.
25. Пры адсутнасці падстаў для адмовы ў прыняцці генеральнага сертыфіката, прадугледжаных пунктам 24 гэтага Парадку, мытны орган адпраўлення ажыццяўляе наступныя дзеянні:
а) уносіць у інфармацыйную сістэму інфармацыю аб прыняцці генеральнага сертыфіката, звесткі аб якім указаны ў транзітнай дэкларацыі (з указаннем рэгістрацыйнага нумара транзітнай дэкларацыі);
б) інфармуе з выкарыстаннем інфармацыйнай сістэмы мытны орган рэгістрацыі аб прыняцці генеральнага сертыфіката, звесткі аб якім указаны ў транзітнай дэкларацыі (з указаннем рэгістрацыйных нумароў генеральнага сертыфіката і транзітнай дэкларацыі).
26. Ануляванне прыняцця генеральнага сертыфіката ажыццяўляецца мытным органам адпраўлення пры наяўнасці адной з наступных падстаў:
а) выпуск тавараў у адпаведнасці з мытнай працэдурай мытнага транзіту ануляваны;
б) унясенне ў транзітную дэкларацыю пасля выпуску тавараў у адпаведнасці з мытнай працэдурай мытнага транзіту змяненняў (дапаўненняў), згодна з якімі прадастаўленне забеспячэння ў адпаведнасці з пунктам 4 артыкула 146 Кодэкса не патрабуецца;
в) адмова ў выпуску тавараў.
27. Ануляванне прыняцця генеральнага сертыфіката ажыццяўляецца мытным органам адпраўлення не пазней 1 гадзіны працоўнага часу мытнага органа з моманту ўзнікнення адной з падстаў, указаных у пункце 26 гэтага Парадку, шляхам здзяйснення наступных дзеянняў:
а) унясенне ў інфармацыйную сістэму інфармацыі аб ануляванні прыняцця генеральнага сертыфіката (з указаннем рэгістрацыйнага нумара транзітнай дэкларацыі і падставы для анулявання прыняцця генеральнага сертыфіката);
б) інфармаванне з выкарыстаннем інфармацыйнай сістэмы мытнага органа рэгістрацыі аб ануляванні прыняцця генеральнага сертыфіката (з указаннем рэгістрацыйных нумароў генеральнага сертыфіката і транзітнай дэкларацыі, сумы забеспячэння, якая падлягае разрэзерваванню).
28. Мытны орган рэгістрацыі разрэзервуе суму забеспячэння па генеральным сертыфікаце, рэгістрацыйны нумар якога ўказаны ў транзітнай дэкларацыі, з выкарыстаннем інфармацыйнай сістэмы ў наступных выпадках:
а) пры спыненні абавязку па выплаце пошлін, падаткаў у адпаведнасці з пунктам 3 артыкула 153 Кодэкса ў дачыненні да тавараў, заяўленых у транзітнай дэкларацыі, пасля паступлення (унясення) у інфармацыйную сістэму мытнага органа рэгістрацыі адпаведнай інфармацыі (з указаннем рэгістрацыйных нумароў генеральнага сертыфіката і транзітнай дэкларацыі, сумы забеспячэння, якая падлягае разрэзерваванню);
б) пры паступленні ў інфармацыйную сістэму мытнага органа рэгістрацыі інфармацыі аб ануляванні прыняцця генеральнага сертыфіката ў дачыненні да тавараў, заяўленых у транзітнай дэкларацыі, у адпаведнасці з падпунктам «б» пункта 27 гэтага Парадку.
29. Мытны орган рэгістрацыі не пазней 15 мінут працоўнага часу мытнага органа з моманту паступлення (унясення) у інфармацыйную сістэму інфармацыі, указанай у пункце 28 гэтага Парадку:
а) разрэзервуе з выкарыстаннем інфармацыйнай сістэмы суму забеспячэння, зарэзерваваную ім раней;
б) інфармуе з выкарыстаннем інфармацыйнай сістэмы асобу, якая прадставіла генеральны сертыфікат, аб разрэзерваванні сумы забеспячэння (з указаннем рэгістрацыйных нумароў генеральнага сертыфіката і транзітнай дэкларацыі, разрэзерваванай сумы, даты і часу яе разрэзервавання).
V. Спыненне дзеяння (пагашэнне) 
генеральнага сертыфіката
30. Спыненне дзеяння (пагашэнне) генеральнага сертыфіката ажыццяўляецца мытным органам рэгістрацыі ў наступных выпадках:
а) ініцыятыва асобы, якая раней прадставіла генеральны сертыфікат, які падлягае пагашэнню, для рэгістрацыі;
б) сканчэнне тэрміну дзеяння генеральнага сертыфіката;
в) накіраванне спагнання на генеральнае забеспячэнне ў памеры ўсёй сумы, указанай у генеральным сертыфікаце.
31. У выпадку, прадугледжаным падпунктам «а» пункта 30 гэтага Парадку, асоба, якая раней прадставіла генеральны сертыфікат, які падлягае пагашэнню, прадстаўляе ў мытны орган рэгістрацыі новы генеральны сертыфікат, сфарміраваны ў адпаведнасці са структурай і фарматам сертыфіката, вызначанымі Камісіяй, з указаннем у такім сертыфікаце рэгістрацыйнага нумара генеральнага сертыфіката, які падлягае пагашэнню, і звестак аб асобе, якая прадставіла новы генеральны сертыфікат.
32. Мытны орган рэгістрацыі фіксуе з выкарыстаннем інфармацыйнай сістэмы дату і час прадстаўлення новага генеральнага сертыфіката, указанага ў пункце 31 гэтага Парадку.
33. Спыненне дзеяння (пагашэнне) генеральнага сертыфіката ў выпадку, прадугледжаным падпунктам «а» пункта 30 гэтага Парадку, ажыццяўляецца пры адначасовым захаванні наступных умоў:
а) новы генеральны сертыфікат накіраваны асобай, якая раней прадставіла генеральны сертыфікат, які падлягае пагашэнню;
б) новы генеральны сертыфікат прадстаўлены ў мытны орган, які зарэгістраваў генеральны сертыфікат, што падлягае пагашэнню;
в) дзеянне генеральнага сертыфіката, які падлягае пагашэнню, не спынена (генеральны сертыфікат не пагашаны);
г) рэгістрацыя генеральнага сертыфіката, які падлягае пагашэнню, не анулявана;
д) адпаведнасць новага генеральнага сертыфіката патрабаванням да структуры і фармату сертыфіката, вызначаным Камісіяй;
е) адсутнасць на момант разгляду новага генеральнага сертыфіката ў інфармацыйнай сістэме мытнага органа рэгістрацыі інфармацыі аб рэзерваванні сумы забеспячэння па генеральным сертыфікаце, які падлягае пагашэнню.
34. Пры невыкананні ўмоў, прадугледжаных пунктам 33 гэтага Парадку, мытны орган рэгістрацыі не пазней 30 мінут працоўнага часу мытнага органа з моманту паступлення новага генеральнага сертыфіката:
а) уносіць у інфармацыйную сістэму інфармацыю аб адмове ў спыненні дзеяння (пагашэнні) генеральнага сертыфіката (з указаннем яго рэгістрацыйнага нумара, даты, часу і падставы для такой адмовы);
б) інфармуе з выкарыстаннем інфармацыйнай сістэмы асобу, якая прадставіла новы генеральны сертыфікат, аб адмове ў спыненні дзеяння (пагашэнні) генеральнага сертыфіката (з указаннем яго рэгістрацыйнага нумара, даты, часу і падставы для адмовы).
35. Мытны орган рэгістрацыі спыняе дзеянне генеральнага сертыфіката (пагашае генеральны сертыфікат):
а) у выпадку, прадугледжаным падпунктам «а» пункта 30 гэтага Парадку, пры захаванні ўмоў, прадугледжаных пунктам 33 гэтага Парадку, – не пазней 30 мінут працоўнага часу мытнага органа з моманту паступлення новага генеральнага сертыфіката;
б) у выпадках, прадугледжаных падпунктамі «б» і «в» пункта 30 гэтага Парадку, – не пазней 1 працоўнага дня з дня, наступнага за днём сканчэння тэрміну дзеяння генеральнага сертыфіката, або за днём атрымання мытным органам рэгістрацыі звестак аб накіраванні спагнання на генеральнае забеспячэнне ў памеры ўсёй сумы, указанай у генеральным сертыфікаце.
36. Пры спыненні дзеяння (пагашэнні) генеральнага сертыфіката мытны орган рэгістрацыі:
а) уносіць у інфармацыйную сістэму інфармацыю аб спыненні дзеяння (пагашэнні) генеральнага сертыфіката (з указаннем рэгістрацыйнага нумара такога генеральнага сертыфіката, даты, часу і падставы для спынення яго дзеяння (пагашэння));
б) ажыццяўляе ў інфармацыйнай сістэме зняцце з уліку сумы, указанай у генеральным сертыфікаце, дзеянне якога спынена;
в) інфармуе з выкарыстаннем інфармацыйнай сістэмы ўпаўнаважаныя на ажыццяўленне інфармацыйнага абмену мытныя органы дзяржаў-членаў, мытным органам якіх мяркуецца падача транзітных дэкларацый, аб спыненні дзеяння (пагашэнні) генеральнага сертыфіката (з указаннем рэгістрацыйнага нумара генеральнага сертыфіката, даты і часу спынення яго дзеяння (пагашэння));
г) інфармуе з выкарыстаннем інфармацыйнай сістэмы асобу, якая прадставіла новы генеральны сертыфікат, аб спыненні дзеяння (пагашэнні) генеральнага сертыфіката (з указаннем рэгістрацыйнага нумара генеральнага сертыфіката, даты, часу і падставы для спынення яго дзеяння (пагашэння)).
VI. Унясенне змяненняў (дапаўненняў) 
у генеральны сертыфікат
37. У зарэгістраваны генеральны сертыфікат могуць уносіцца змяненні (дапаўненні) у наступных выпадках:
а) ініцыятыва асобы аб унясенні змяненняў (дапаўненняў) у раней прадстаўлены такой асобай генеральны сертыфікат (за выключэннем унясення змянення ў частцы змяншэння сумы забеспячэння па генеральным сертыфікаце);
б) ініцыятыва асобы аб унясенні змянення ў раней прадстаўлены такой асобай генеральны сертыфікат у частцы змяншэння сумы забеспячэння па генеральным сертыфікаце і незмяненні іншых звестак, заяўленых у генеральным сертыфікаце;
в) спагнанне мытным органам пошлін, падаткаў за кошт генеральнага забеспячэння ў межах сумы, указанай у генеральным сертыфікаце.
38. У выпадку, прадугледжаным падпунктам «а» пункта 37 гэтага Парадку, асоба накіроўвае ў мытны орган, які раней зарэгістраваў генеральны сертыфікат, у які ўносяцца змяненні (дапаўненні), новы генеральны сертыфікат.
Новы генеральны сертыфікат фарміруецца ў адпаведнасці са структурай і фарматам сертыфіката, вызначанымі Камісіяй, з указаннем у такім сертыфікаце неабходных змяненняў (дапаўненняў), а таксама рэгістрацыйнага нумара раней зарэгістраванага генеральнага сертыфіката, у які ўносяцца змяненні (дапаўненні).
39. Мытны орган рэгістрацыі фіксуе з выкарыстаннем інфармацыйнай сістэмы дату і час прадстаўлення новага генеральнага сертыфіката, указанага ў пункце 38 гэтага Парадку.
40. Мытны орган рэгістрацыі адмаўляе ў рэгістрацыі новага генеральнага сертыфіката, указанага ў пункце 38 гэтага Парадку, пры наяўнасці хоць бы адной з наступных падстаў:
а) накіраванне новага генеральнага сертыфіката асобай, адрознай ад асобы, якая раней прадставіла генеральны сертыфікат, у які ўносяцца змяненні (дапаўненні);
б) новы генеральны сертыфікат прадстаўлены ў мытны орган, адрозны ад мытнага органа, які зарэгістраваў генеральны сертыфікат, у які ўносяцца змяненні (дапаўненні);
в) дзеянне генеральнага сертыфіката, у які ўносяцца змяненні (дапаўненні), спынены (генеральны сертыфікат пагашаны);
г) рэгістрацыя генеральнага сертыфіката, у які ўносяцца змяненні (дапаўненні), анулявана;
д) наяўнасць у інфармацыйнай сістэме мытнага органа рэгістрацыі інфармацыі аб рэзерваванні сумы забеспячэння па генеральным сертыфікаце, у які ўносяцца змяненні (дапаўненні);
е) структура і фармат новага генеральнага сертыфіката не адпавядаюць структуры і фармату сертыфіката, вызначаным Камісіяй;
ж) новы генеральны сертыфікат не ўтрымлівае звестак, якія падлягаюць указанню ў адпаведнасці з Парадкам запаўнення сертыфіката;
з) дата заканчэння тэрміну дзеяння новага генеральнага сертыфіката вызначана без уліку тэрмінаў, прадугледжаных пунктам 28 Парадку запаўнення сертыфіката.
41. Пры адсутнасці падстаў для адмовы ў рэгістрацыі новага генеральнага сертыфіката, прадугледжаных пунктам 40 гэтага Парадку, мытны орган рэгістрацыі не пазней 1 гадзіны працоўнага часу мытнага органа з моманту прадстаўлення новага генеральнага сертыфіката, указанага ў пункце 38 гэтага Парадку:
а) анулюе рэгістрацыю генеральнага сертыфіката, у які ўносяцца змяненні (дапаўненні), у адпаведнасці з падпунктамі «а» – «в» пункта 17 гэтага Парадку;
б) рэгіструе з выкарыстаннем інфармацыйнай сістэмы новы генеральны сертыфікат шляхам прысваення яму рэгістрацыйнага нумара і ажыццяўляе дзеянні, прадугледжаныя падпунктамі «б» і «в» пункта 13 гэтага Парадку;
в) інфармуе з выкарыстаннем інфармацыйнай сістэмы асобу, якая накіравала новы генеральны сертыфікат, аб яго рэгістрацыі з указаннем нумара генеральнага сертыфіката, рэгістрацыя якога анулявана ў сувязі з унясеннем у яго змяненняў (дапаўненняў).
42. Пры наяўнасці хоць бы адной з падстаў, прадугледжаных пунктам 40 гэтага Парадку, мытны орган рэгістрацыі не пазней 15 мінут працоўнага часу мытнага органа з моманту прадстаўлення новага генеральнага сертыфіката, указанага ў пункце 38 гэтага Парадку, ажыццяўляе наступныя дзеянні:
а) уносіць у інфармацыйную сістэму інфармацыю аб адмове ва ўнясенні змяненняў (дапаўненняў) у генеральны сертыфікат (з указаннем рэгістрацыйнага нумара генеральнага сертыфіката, даты, часу і падставы для адмовы);
б) інфармуе з выкарыстаннем інфармацыйнай сістэмы асобу, якая прадставіла новы генеральны сертыфікат, аб адмове ва ўнясенні змяненняў (дапаўненняў) (з указаннем рэгістрацыйнага нумара генеральнага сертыфіката, даты, часу і падставы для адмовы).
43. У выпадку, прадугледжаным падпунктам «б» пункта 37 гэтага Парадку, асоба накіроўвае ў мытны орган, які раней зарэгістраваў генеральны сертыфікат, у які ўносіцца змяненне ў частцы змяншэння сумы забеспячэння па генеральным сертыфікаце, новы генеральны сертыфікат.
Новы генеральны сертыфікат фарміруецца ў адпаведнасці са структурай і фарматам сертыфіката, вызначанымі Камісіяй, з указаннем у такім сертыфікаце скарэктаванай сумы забеспячэння па генеральным сертыфікаце, а таксама рэгістрацыйнага нумара генеральнага сертыфіката, у які ўносіцца змяненне, і звестак аб асобе, якая прадставіла такі генеральны сертыфікат.
44. Мытны орган рэгістрацыі фіксуе з выкарыстаннем інфармацыйнай сістэмы дату і час прадстаўлення новага генеральнага сертыфіката, указанага ў пункце 43 гэтага Парадку.
45. Мытны орган рэгістрацыі адмаўляе ва ўнясенні змянення ў генеральны сертыфікат у частцы змяншэння сумы забеспячэння па генеральным сертыфікаце пры наяўнасці хоць бы адной з наступных падстаў:
а) накіраванне новага генеральнага сертыфіката, указанага ў пункце 43 гэтага Парадку, асобай, адрознай ад асобы, якая прадставіла генеральны сертыфікат, у які ўносіцца змяненне;
б) новы генеральны сертыфікат, указаны ў пункце 43 гэтага Парадку, прадстаўлены ў мытны орган, адрозны ад мытнага органа, які зарэгістраваў генеральны сертыфікат, у які ўносіцца змяненне;
в) дзеянне генеральнага сертыфіката, у які ўносіцца змяненне, спынена (генеральны сертыфікат пагашаны);
г) рэгістрацыя генеральнага сертыфіката, у які ўносіцца змяненне, анулявана;
д) наяўнасць на момант разгляду новага генеральнага сертыфіката, указанага ў пункце 43 гэтага Парадку, у інфармацыйнай сістэме мытнага органа рэгістрацыі інфармацыі аб рэзерваванні сумы забеспячэння па генеральным сертыфікаце, у які ўносіцца змяненне;
е) незарэзерваваны астатак генеральнага забеспячэння ў межах сумы, указанай у генеральным сертыфікаце, у які ўносіцца змяненне, з улікам прадастаўленых мытным органам рэгістрацыі спрашчэнняў меншы за суму, указаную ў новым генеральным сертыфікаце (скарэктаваную суму забеспячэння па генеральным сертыфікаце);
ж) структура і фармат новага генеральнага сертыфіката, указанага ў пункце 43 гэтага Парадку, не адпавядаюць структуры і фармату сертыфіката, вызначаным Камісіяй;
з) новы генеральны сертыфікат, указаны ў пункце 43 гэтага Парадку, не ўтрымлівае звестак, якія падлягаюць указанню ў адпаведнасці з абзацам другім указанага пункта.
46. Пры адсутнасці падстаў для адмовы ў змяншэнні сумы забеспячэння па генеральным сертыфікаце, у які ўносіцца змяненне, мытны орган рэгістрацыі на працягу 15 мінут працоўнага часу мытнага органа з моманту прадстаўлення або паступлення ў інфармацыйную сістэму новага генеральнага сертыфіката, указанага ў пункце 43 гэтага Парадку, ажыццяўляе наступныя дзеянні:
а) уносіць у інфармацыйную сістэму інфармацыю аб змяншэнні сумы, магчымай да выкарыстання па генеральным сертыфікаце, у які ўнесена змяненне;
б) інфармуе з выкарыстаннем інфармацыйнай сістэмы асобу, якая прадставіла новы генеральны сертыфікат, указаны ў пункце 43 гэтага Парадку, аб унясенні змянення ў генеральны сертыфікат (з указаннем рэгістрацыйнага нумара генеральнага сертыфіката, скарэктаванай сумы, магчымай да выкарыстання па генеральным сертыфікаце, даты і часу ўнясення змянення).
47. Пры наяўнасці хоць бы адной з падстаў для адмовы ў змяншэнні сумы забеспячэння па генеральным сертыфікаце, у які ўносіцца змяненне, прадугледжаных пунктам 45 гэтага Парадку, мытны орган рэгістрацыі не пазней 15 мінут працоўнага часу мытнага органа з моманту прадстаўлення або паступлення ў інфармацыйную сістэму новага генеральнага сертыфіката, указанага ў пункце 43 гэтага Парадку, ажыццяўляе наступныя дзеянні:
а) адмаўляе ў змяншэнні сумы забеспячэння па генеральным сертыфікаце, у які ўносіцца змяненне, шляхам унясення ў інфармацыйную сістэму адпаведных звестак (з указаннем рэгістрацыйнага нумара генеральнага сертыфіката, даты, часу і падставы для адмовы);
б) інфармуе з выкарыстаннем інфармацыйнай сістэмы асобу, якая прадставіла новы генеральны сертыфікат, указаны ў пункце 43 гэтага Парадку, аб адмове ва ўнясенні змянення ў частцы змяншэння сумы забеспячэння па генеральным сертыфікаце (з указаннем рэгістрацыйнага нумара генеральнага сертыфіката, даты, часу і падставы для такой адмовы).
48. Пры ўнясенні змяненняў у генеральны сертыфікат у выпадку, прадугледжаным падпунктам «в» пункта 37 гэтага Парадку, мытны орган рэгістрацыі не пазней 1 працоўнага дня пасля спагнання пошлін, падаткаў за кошт генеральнага забеспячэння:
а) уносіць у інфармацыйную сістэму інфармацыю аб змяншэнні сумы забеспячэння, магчымай да выкарыстання па генеральным сертыфікаце;
б) інфармуе з выкарыстаннем інфармацыйнай сістэмы асобу, якая прадставіла генеральны сертыфікат, аб унясенні змянення ў генеральны сертыфікат (з указаннем рэгістрацыйнага нумара генеральнага сертыфіката, скарэктаванай сумы забеспячэння па генеральным сертыфікаце, даты, часу і прычыны змяншэння сумы забеспячэння, магчымай да выкарыстання па генеральным сертыфікаце).

